MINISTERU GĦALL-AGRIKOLTURA, SAJD U DRITTIJIET TAL-ANNIMALI Indiċi Introduzzjoni Id-Dipartiment tas-Sajd u Akkwakultura Id-Dipartiment għall-Iżvilupp Rurali Id-Dipartiment għar-Regolazzjoni Veterinarja u s-Saħħa tal-Pjanti Il-Biċċerija Pubblika L-Aġenzija għall-Pagamenti Agrikoli u Rurali (ARPA) Paġna Introduzzjoni Matul l-2019, dan il-Portafoll kien jaqa' taħt ir-responsabbiltà tas-Segretarjat Parlamentari għall- Agrikoltura, Sajd u Drittijiet tal-Annimali fi ħdan il-Ministeru għall-Ambjent, Żvilupp Sostenibbli u Tibdil fil-Klima. Wara tibdil li sar fil-Kabinett, inħasset il-ħtieġa illi jkun hemm Ministeru speċifiku li jmexxi dan is-settur u ma jibqax parti minn Ministeru akbar. Dan sar permezz tal-Ministeru għall- Agrikoltura, Sajd u Drittijiet tal-Annimali li jitmexxa taħt ir-responsabbiltà ta' Anton Refalo, li assuma dan ir-rwol fil-21 ta' Jannar, 2020. Il-Portafoll ta' dan il-Ministeru jinkludi: • Ħarsien tal-Pjanti • Ħarsien tal-Annimali • Servizzi Veterinarji L-għan ta' dan il-Ministeru huwa li jippromwovi u jappoġġja prattiki agrikoli u tas-sajd sostenibbli; u jipproteġi u jkabbar id-drittijiet tal-annimali. Dan jista' jintlaħaq billi ninkoraġġixxu agrikoltura u sajd sostenibbli permezz ta' edukazzjoni, riċerka u innovazzjoni filwaqt illi nassistu lill-partijiet interessati permezz ta' konsulenza, għajnuna finanzjarja, tfassil ta' politika soda u regolamentazzjoni effettiva. drittijiet tal-annimali se jiġu salvagwardjati permezz ta' qafas legali u politiku, azzjoni ta' infurzar u sostenn għal organizzazzjonijiet li jippromovu l-benessri tal-annimali. Dan huwa r-rapport annwali tal-attività tad-Dipartimenti kollha, li jagħti stampa ċara tax-xogħol u l- iżviluppi kollha li saru tul l-2019. Il-Ministeru jikkommetti ruħu illi tul is-snin isir aktar xogħol sabiex dan is-settur jingħata l-importanza kollha li jistħoqqlu. Id-Dipartiment tas-Sajd u Akkwakultura Id-Dipartiment tas-Sajd u l-Akkwakultura kompla jaħdem fuq ir-riċerka u ġbir ta' informazzjoni fuq is- sajd fl-ibħra li jaqgħu taħt il-ġuriżdizzjoni tal-gżejjer Maltin u dawk qrib tagħhom. ġbir ta' data mis-settur tas-sajd permezz tal-proġett multiannwali Data Collection Multi-Annual Framework (DC-MAP), liema proġett huwa kofinanzjat mill-Unjoni Ewropea. F'dan il-proġett tinġabar data fuq il-qabda u l-isforz tas-sajd minn dgħajjes ta' aktar minn għaxar metri tul permezz tal-logbooks u minn dgħajjes iqsar minn għaxar metri (li m'għandhomx logbooks) permezz ta' kwestjonarju msejjaħ Inġabret ukoll data bijoloġika fuq ħut maqbud minn sajd kummerċjali kif ukoll informazzjoni soċjali u ekonomika dwar is-sajd. Permezz ta' stħarriġ ta' riċerka fuq il-baħar, International Bottom Trawl Survey in the Mediterranean (MEDITS), inġabret ukoll informazzjoni fuq il-ħut tal-qiegħ. L-informazzjoni miġbura tintuża sabiex issir analiżi fuq l-istat ta' stokkijiet ta' ħut maqbud, jiġi analizzat l-istat tas-settur u l-livell ta' sajd u jiġi analizzat l-impatt fuq ir-riżorsi bijoloġiċi tal-baħar. Id-data tiġi użata wkoll bħala bażi għal pariri xjentifiċi mmirati sabiex isir immaniġġjar aħjar tar-riżorsi u dan għandu jirriżulta f'industrija aktar sostenibbli. Sabiex tibda tiġi indirizzata l-problema tal-iskart fil-baħar, ġiet varata l-iskema Fishing for Litter għas- Din l-iskema tinvolvi ġbir ta' skart mill-baħar permezz ta' boroż apposta li ġew imqassma mid-Dipartiment tas-Sajd u l-Akkwakultura lid-dgħajjes tat-tkarkir. Matul l-2019, id-Dipartiment implimenta skema għar-restawr ta' dgħajjes tradizzjonali tal-injam użati għas-sajd kummerċjali. L-għan tal-iskema, li ġiet finanzjata minn fondi nazzjonali, kien li tingħata għajnuna finanzjarja lil sidien ta' bastimenti tradizzjonali bħall-firilla, il-kajjik, il-luzzu u l-frejgatina u li huma reġistrati bħala MFA jew MFB. L-ewwel rifużjonijiet tal-ispejjeż lis-sajjieda ngħataw fix-xhur tas-sajf filwaqt li lejn l-aħħar tas-sena d-Dipartiment beda jipprepara biex din l-iskema tiġi finalizzata u wara s-suċċess ta' din l-iskema terġa' tkun miftuħa għal sena oħra. Bħala parti mill-proġett iffinanzjat mill-Fond Ewropew għall-Affarijiet Marittimi u s-Sajd (FEMS) intitolat EMFF 1.4.1 Training for Fishers, id-Dipartiment fetaħ il-perjodu tal-applikazzjoni għal dawk is-sajjieda interessati li japplikaw għat-tieni fażi ta' taħriġ li se jiġi offrut fl-2020. Bħala parti mill- Marsaxlokk Designated Port, ġie ffirmat it-tender mal-kuntrattur li huwa responsabbli għall- kostruzzjoni tal-uffiċċju tal-ħatt tal-ħut. Inxtara wkoll crawler crane li għandu jikkumplimenta l-proġett Id-Dipartiment għamel diversi investimenti sabiex ikun jista' jtejjeb l-operat tal-Kontroll tas-Sajd. F'Ġunju 2019 inxtraw żewġ Rigid Hull Inflatable Boats sabiex jintużaw mill-Uffiċjali tal-Kontroll li issa jistgħu joħorġu aktar 'il barra miż-żona ta' 12-il mil nawtiku u b'hekk isiru kontrolli fuq firxa aktar wiesgħa. Id-Dipartiment tal-Akkwakultura sar awtonomu f'dak li huma spezzjonijiet fuq il-fish farms speċjalment dawk tat-tonn. Inxtraw ukoll 5 drones li ser jintużaw sabiex l-operazzjonijiet ta' trasferiment tat-tonn mill-gaġeġ jiġu rekordjati wkoll mill-ajru. Dan skont talbiet mill-Kummissjoni Ewropea. Matul l-2019 tnieda proġett sabiex l-imwieżen fejn is-sajjieda jistgħu jiżnu l-ħut u joħorġu t-tikketti jiġu mgħammra b'CCTVs. Dan qed jgħin sabiex isir anqas vandaliżmu fuq l-imwieżen, li kien qed ikun ta' inkonvenjent għas-sajjieda minħabba li ma jkunux jistgħu jużaw l-imwieżen. żewġ proġetti fejn madwar 1,000 bastiment tas-sajd reġistrati mad-dipartiment jiġu mgħammra b'electronic logbooks u GPRS Trackers skont il-kategorija li jaqgħu fiha. Tnieda wkoll proġett ta' awditjar fuq it-Taqsima tal-Kontroll li l-għan tiegħu hu li jtejjeb l-operat ta' Qed isiru eżerċizzji sabiex tiġi analizzata s-sitwazzjoni preżenti u wara jsiru rakkomandazzjonijiet fuq kif l-operat jista' jkun aktar effiċjenti. F'Novembru 2019 sar ukoll l-ewwel seminar minn serje ta' 5 li huma indirizzati lejn diversi kategoriji ta' sajjieda, kif ukoll entitajiet governattivi li jaħdmu id f'id mad-Dipartiment. Id-Dipartiment kompla bit-tfassil tal-Fisheries Hub Project fix-Xatt il-Mollijiet fil-Marsa. Inħareġ it- tender tal-iskavar tas-sit u saru pjanijiet addizzjonali ta' kif għandu jimxi dan il-proġett fis-snin li ġejjin. Matul l-2019 saret applikazzjoni għal xiri pubbliku ta' tablets (electronic logbooks) ġodda biex jiġu installati fuq bastimenti tas-sajd kummerċjali minflok oħrajn qodma diġà eżistenti, kif ukoll għal faxxa oħra ta' bastimenti li għad iridu jiġu introdotti fuqhom. Dan sar biex jiffaċilita r-rappurtaġġ li s-sajjieda huma obbligati li jagħmlu. Tkompla wkoll xogħol ta' preparazzjoni biex id-diversi sistemi tal-IT ikunu jistgħu jikkomunikaw ma' sistemi ġodda tal-Unjoni Ewropea ħalli informazzjoni relatata mas-sajd tintbagħat b'mod awtomatiku lill-awtoritajiet konċernati. Minħabba obbligu lejn l-Unjoni Ewropea li ġie fis-seħħ, fejn rapporti ta' spezzjonijiet iridu jintbagħtu b'użu ta' sistemi elettroniċi, id-dipartiment xtara tablets biex jintużaw mill-Uffiċjali tas-Sajd u sar titjib fis-sistema li tibgħat din l-informazzjoni skont l-obbligi preżenti. Kompla wkoll it-titjib fis-sistema tas-sigurtà tal-ikel billi ġew implimentati r-rakkomandazzjonijiet tal- tal-Kummissjoni Ewropea. ir-rakkomandazzjonijiet kienu jirrigwardaw il- preservazzjoni tal-ħut billi tinżamm temperatura baxxa minn meta jinqabad il-ħut sakemm jiġi mibjugħ fil-Pixkerija. Permezz ta' sistemi ta' monitoraġġ kontinwu tat-temperatura u tal-użu tal-cold rooms, ġiet imtejba s-sistema ta' allarm li permezz tagħha qed ikun żgurat li l-informazzjoni dwar dan tkun għand id-Dipartiment f'kull ħin. Waqt dan l-awditjar saret ukoll enfasi fuq it-traċċabilità tal-ħut bħala pilastru ewlieni tas-sistema ta' sigurtà tal-prodotti tal-ikel. Għal dan il-għan qed jiġi żgurat li s-sistema ta' traċċabilità titħaddem kif suppost billi l-ħut kollu jintiżen fuq imwieżen li, barra milli jintużaw għall- użin, joħorġu tikketta bl-informazzjoni kollha dwar il-ħut u din tibqa' mal-prodott sal-bejgħ. Fid-Direttorat tal-Akkwakultura beda x-xogħol ta' rinnovazzjoni u manutenzjoni ġenerali tal-faċilità. Saru wkoll xogħlijiet fil-pajpijiet u investiment f'pompi tal-ilma sabiex ikun jista' jerġa' jintuża l-ilma baħar għal skopijiet ta' riċerka. Fost it-titjib fil-faċilità sar investiment fil-laboratorji taċ-ċentru li jinkludi xiri ta' tagħmir ġdid u modern li ser jintuża biex itejjeb is-servizzi u r-riċerka li ssir fi ħdan id- Direttorat tal-Akkwakultura. Tkompliet il-kollaborazzjoni mal-MCAST u n-Nature Trust Malta, kif ukoll ma' entitajiet barranin dwar ir-riċerka fuq diversifikazzjoni ta' speċi ġodda għall-akkwakultura. Barra minn hekk tkompliet ukoll ir-riċerka fuq speċi bħaċ-ċippullazz, l-aċċjol u l-pagri. Saru numru ta' studji biex ikun magħruf il- potenzjal għat-tkabbir ta' dawn l-ispeċi kif ukoll jittejbu proċeduri ta' prattika relatati mat-tkabbir tal- istess ħut. Sar ukoll studju preliminari fuq tkabbir innovattiv ta' krustaċju partikolari bħala lixka ħajja, kif ukoll saru preparamenti għal studju biex jitnaqqas l-impatt ambjentali miċ-ċentru tar-riċerka. Matul l-2019 tkompla x-xogħol fuq l-ispeċi ornamentali Bangaii Cardinalfish, ħuta li minħabba l- popolarità tagħha qed tiġi riċerkata bil-ħsieb li jiġi żviluppat it-tkattir tagħha fuq livell kummerċjali. Permezz ta' dan, jistgħu jinħolqu opportunitajiet ġodda għal diversifikazzjoni tal-akkwakultura f'Malta. Tkompla wkoll ix-xogħol fuq il-proġett tal-bużaqq li qed isir b'kollaborazzjoni man-Nature Trust (Killifish Conservation Project) li jaħseb sabiex il-frieħ li jitnisslu fil-mafqas fiċ-Ċentru ta' Riċerka jiġu mitluqa fl-ambjent naturali tagħhom bil-għan li tiġi kkonservata l-popolazzjoni naturali tal-bużaqq. Flimkien ma' entitajiet oħra qed isir ukoll monitoraġġ regolari tal-kundizzjonijiet ambjentali u l- popolazzjonijiet fl-erba' lokalitajiet li fihom tinstab din l-ispeċi. Barra minn hekk sar xogħol fuq il-proġett Interreg VA Italia-Malta BYTHOS, li hu intenzjonat li jagħmel riżorsa mill-fdalijiet tal-industrija tas-sajd, inkluż dik tat-tonn, biex b'hekk jiġi mnaqqas ukoll l-impatt ambjentali ta' din l-industrija. Fis-sena 2019 inxtara apparat bażiku ta' laboratorju li ser jintuża biex isiru dimostrazzjonijiet ta' kif jista' jiġi estratt il-collagen mill-fdalijiet tal-industrija tat-tonn. mill-proġett ġie mgħammar ukoll bi spazju fejn jista' jlaqqa' l-intrapriżi sabiex jikkollaboraw u jgħinu jressqu din ir-riċerka lejn il-kummerċjalizzazzjoni. Il-parti l-kbira ta' dan il-proġett ġie ffinanzjat minn fondi Ewropej. Id-Dipartiment għall-Iżvilupp Rurali Id-Dipartiment għall-Iżvilupp Rurali din is-sena kellu diversi miżuri li ried iwettaq fir-rigward ta' dan is-settur. Taħtu jaqgħu żewġ Direttorati li huma d-Direttorat tal-Agrikoltura u d-Direttorat tad- Diversifikazzjoni u l-Kompetittività, kif ukoll il-Pitkalija u l-Farmers' Markets. Id-Direttorat tad-Diversifikazzjoni u l-Kompetittività Ix-xogħol ta' dan id-Direttorat, li hu ffurmat minn diversi sezzjonijiet li għandhom għanjiet speċifiċi, huwa mmirat biex joffri servizzi relatati ma' għajnuna teknika fl-agrikoltura. Id-Direttorat jieħu ħsieb ukoll ir-riċerka fis-settur agrikolu u għal dan il-għan jaħdem b'kordinament mal-istituti akkademiċi tal- Università ta' Malta, kif ukoll ġie ffirmat MoU mal-MCAST. Matul l-2019, id-Direttorat ħa ħsieb ir-reviżjoni tal-Kodiċi ta' Prattiki Tajba fil-Biedja (CoGAP). żewġ laqgħat ma' bdiewa li jkabbru prodotti organiċi sabiex jiġu identifikati problemi li dan is-settur qed jaffaċċja u ngħatat ukoll il-possibbiltà sabiex dawn ikollhom preżenza fil-Farmers' Market. Twettqu b'suċċess żewġ miżuri tal-Baġit - waħda li tittratta bdiewa żgħażagħ (BM 68), u oħra għat- titjib taċ-Ċentru tar-Riċerka tal-Enoloġija fil-Buskett. Id-Direttorat ħa sehem attiv sabiex ittellgħet b'suċċess kbir Open Day fl-Għammieri fid-29 ta' Settembru, attività li għalqet il-Ġimgħa tas-Servizz F'din l-attività saru wkoll żjarat fil-mixtla tas-siġar tal-frott ta' San Vinċenz, fejn ġie spjegat u muri x-xogħol kollu li jsir ta' kuljum. Matul l-2019 bdew żewġ proġetti ta' riċerka li attiraw fondi Ewropej u tkompliet riċerka kif ġej: • PIXAM - użu ta' informazzjoni satellitari sabiex jiġi studjat l-iżvilupp ta' diversi wċuħ tar- raba', liema proġett huwa mmexxi mill-MCAST; • SIMTAP - riċerka innovattiva fuq aquaponics bejn konsorzju ta' 8 entitajiet madwar il- l-użu tal-alka bħala friex għall-baqar tal-ħalib kif ukoll bħala fertilizzant fir-raba'; • varjetajiet diversi ta' palm tat-tamal; • kwantifikazzjoni ta' carbon footprint fuq il-patata, wara diskussjonijiet mal-MRA u informazzjoni miġbura mingħand bidwi stabbilit. Uffiċjali tal-Extension Services taw assistenza teknika lil diversi bdiewa u raħħala dwar kif jistgħu jtejbu l-operat tagħhom fl-agrikoltura u organizzaw taħriġ fosthom fir-rigward ta': • miżura 4.1 u miżuri AECMs taħt l-RDP 2014-2020; l-użu sostenibbli tal-pestiċidi wara rikonoxximent mill-MCCAA bħala trainers u Pjan ta' Ġestjoni Integrata ta' Organiżmi ta' Ħsara (IPM); • Business Plans fl-operat tal-irziezet tal-baqar li se jiġu estiżi għal setturi oħra; talbiet sabiex isiru stimi ta' ħsarat fuq telf ta' wċuħ ikkawżati minn proġetti u/jew xogħlijiet; • pjan ta' mmaniġġjar tal-ħamrija (SMP). Dan l-uffiċċju wettaq ukoll eżerċizzju rigward il-ħsarat li ġarrbu bdiewa u raħħala fl-operat tagħhom kawża tal-maltempata li ħakmet lil Malta u Għawdex bejn it-23 u l-24 ta' Frar, 2019, billi nġabret l- informazzjoni minn fuq il-post wara li rċieva talba mingħand aktar minn 600 bidwi. Wara li tħabbret l- iskema ta' għajnuna finanzjarja fuq ħsarat strutturali, aktar minn 100 bidwi applikaw għal din il-miżura. F'Lulju tal-2019, l-operat tal-AgriConnect Farm Advisory Services (FAS) nazzjonali ġie stabbilit u bdew il-preparamenti meħtieġa sabiex jibda jiġi offrut dan is-servizz lill-bdiewa u r-raħħala fejn ġew reklutati numru ta' uffiċjali ġodda u mħarrġa fil-qasam tal-Advisory Services sabiex b'hekk Matul din is-sena saru numru ta' xogħlijiet ta' manutenzjoni u titjib tal-infrastruttura ġewwa r-razzett esperimentali tal-Għammieri, li jinkludu l-irranġar ta' tinda u l-bini mill-ġdid ta' qtajja' mgħammrin b'headlocks għall-barrin indiġeni Maltin, bdil tas-saqaf tat-tinda tal-mogħoż, bdil u rranġar tal-qtajja' tal-mogħoż, xiri u installazzjoni ta' mxatar, bwieqi u tankijiet tal-ilma, irranġar u manutenzjoni tal- parlour tal-mogħoż, irranġar tat-tinda fejn jinħażen il-magħlef, xiri u installazzjoni ta' gaġeġ tal- għoġġiela ġodda, titjib u manutenzjoni tal-qtajja' eżistenti fejn jinżammu l-baqar indiġeni Maltin, irranġar tal-gaġeġ u l-kmamar tat-tjur, xiri ta' bejtiet u inkubatur ġdid biex jintużaw għall- konservazzjoni tat-tiġieġ is-suwed ta' Malta, kisi u tibjid ġenerali u numru ta' toroq u passaġġi li ngħataw wiċċ ġdid bil-konkos. Matul din-sena l-miġbħa reġgħet ġiet mgħammra b'aktar naħal tar- razza Maltija sabiex ikompli jiżdied l-ammont ta' kolonji ġewwa l-Għammieri. Għall-ewwel darba din is-sena, is-Sezzjoni tat-Trobbija tal-Annimali ħadet ħsieb l-organizzazzjoni tal-wirja tal-mogħoż, tan-nagħaġ u tat-tjur fl-attività annwali agrikola tal-Imnarja. Għal din l-attività nxtraw numru ta' gaġeġ tal-wirja mgħammrin bi bwieqi għall-ilma u għall-ġwież biex jintużaw mill- parteċipanti għall-kompetizzjoni tat-tjur. Għall-ewwel darba wkoll, bħala inċentiv għall-parteċipanti, ir-rebbieħa ta' kull kategorija fil-kompetizzjoni tal-mogħoż u n-nagħaġ ingħataw 20 gidi u 15-il ħaruf barra l-premjijiet tas-soltu. Inxtraw numru ta' bhejjem ta' razez indiġeni Maltin, fosthom muntun, sitt għabajjar u tliet bdabad, sabiex jintużaw għall-programm ta' konservazzjoni u titjib ta' dawn ir-razez Ingħata wkoll servizz ta' tgħammir fejn permezz ta' gendus Malti ġiet mgħammra erħa tar-razza Maltija għal raħħal biex tiġi salvagwardjata din ir-razza. Fl-aħħar tas-sena nżera' l-magħlef, ful u tewm, inżabru s-siġar taż-żebbuġ u numru ta' siġar oħra u kompla t-tkattir ta' varjetajiet lokali ta' frott u ħxejjex sabiex jiġu salvagwardjati r-riżorsi ġenetiċi, kif ukoll beda studju fuq il-karatterizzazzjoni ta' dwieli indiġeni Maltin. Saru xogħlijiet fil-laboratorji tal-winery ġewwa l-Buskett, u ġew ingaġġati esperti sabiex jivverifikaw l-apparat eżistenti. Inxtraw ukoll il-btieti tal-inbid sabiex jinħażen inbid sperimentali li jsir fuq il-post. Matul is-sajf ingħasar inbid ta' diversi varjetajiet ta' għeneb li jitkabbar Malta fosthom Chardonnay, Cabernet Sauvignon, Vermentino, Merlot, Girgentina u Ġellewża. Parti minn dan l-inbid jintuża għal F'Ottubru tal-2018, saru mal-1,117-il ordni għas-selvaġġ u għas-siġar tal-frott. Mixtla San Vinċenz bil-għan li l-klijenti jinqdew f'post wieħed u fi żmien qasir. Is-siġar ġew imqassma fi Frar u wara l-Mixtla fetħet għall-pubbliku biex dak li kien baqa' jinbiegħ direttament. Inbiegħu total ta' 4,676 siġra tal-frott, 1,760 siġra taż-żebbuġ, 1,010 siġriet taċ-ċitru, 2,750 xitla tas-selvaġġ tal-frott, u 2,407 selvaġġi tad-dwieli Amerikani, għal total ta' €60,043. Matul l-2019, total ta' 10,385 selvaġġ tal-frott u 14,375 biċċa tas-siġar tal-frott kienu mħawla fil-Mixtla. Saru wkoll provi biż-żrigħ tat-tut fit- tilari, u nżergħu mat-3,200 żerriegħa. B'kollox matul is-sena kienu mlaqqma madwar 9,000 siġra. minn dan, il-Mixtla kienet involuta f'xogħol ieħor - dak ta' bdil u estensjoni bis-sandwich panels tas- saqaf tat-tinda, bini u installar ta' xkaffar sabiex jinħażen materjal tqil, it-tneħħija ta' 38 siġra taċ-ċipress li nqalbu fil-maltempata tal-aħħar ta' Frar, il-qtugħ u t-tqassim ta' weraq tal-palm lis-sajjieda f'Awwissu, u t-taħwil ta' erba' tomniet tadam bħala parti mill-proġett PIXAM. Xogħol ieħor kien is- servizz kontinwu ta' pariri mogħtija dwar it-tnissil, tilqim u kura tas-siġar tal-frott. It-Taqsima ta' Distribuzzjoni tal-Ilma Riċiklat fin-Nofsinhar ta' Malta taħdem sabiex jitqassam l- ilma lill-bdiewa mill-ġibjuni tax-Xgħajra, San Anard, Bidni, Ħabel l-Abjad u Tas-Silġ u għalhekk saret manutenzjoni fuq diversi kanali ta' distribuzzjoni tal-ilma, fosthom 550 pied ħajt tas-sejjieħ bil-kanali fuqhom, tikħil u tibjid fuq 1,032 kanal tal-ilma tal-konkos, 10 pilastri ġodda tal-ġebel, tindif ta' 13-il kaxxa tal-ġebel, tqegħid ta' 24 katusa ġdida, u tqegħid ta' 'l fuq minn 100 metru pajpijiet f'diversi postijiet. Saru wkoll diversi żjarat għand bdiewa biex jingħataw pariri fuq l-agrikoltura. Fil-Ġonna Privati ta' Sant'Anton isir xogħol ta' kultivazzjoni u manutenzjoni tal-ġonna privati u pubbliċi ta' madwar il-Palazz Presidenzjali, l-annimali tal-Kitchen Garden, kif ukoll isiru arranġamenti bil-fjuri għall-Palazzi Presidenzjali ta' Sant'Anton, tal-Verdala u dak tal-Belt Valletta. Id-Direttorat tal-Agrikoltura L-għan tad-Direttorat tal-Agrikoltura huwa li joffri qafas legali u jistabbilixxi struttura ta' politika agrikola li tkun sostenibbli ekonomikament u ambjentalment kif ukoll jinforza liġijiet li jaqgħu taħt ir- responsabbiltà tiegħu. Id-Direttorat jaħdem ukoll sabiex jippromovi x-xogħol siewi li jsir fis-settur agrikolu u l-kwalità fil-prodotti agrikoli Maltin. Is-Sezzjoni dwar il-Kontroll tal-Injam hija responsabbli mill-implimentazzjoni u l-infurzar tar- Regolament tal-UE dwar it-Tqegħid fuq is-Suq ta' Prodotti tal-Injam (EUTR) u r-Regolament FLEGT. Matul is-sena 2019 saru spezzjonijiet fuq prodotti tal-injam u barra minn hekk ġew ivverifikati u approvati 86 liċenzja FLEGT għal prodotti tal-injam li ġew impurtati mill-Indoneżja. Saru wkoll żewġ sessjonijiet ta' informazzjoni matul l-2019 immirati lejn importaturi ta' prodotti tal-injam li ġejjin minn pajjiżi terzi, sabiex jiżdied l-għarfien dwar l-EUTR u l-importaturi jiġu megħjuna jilħqu l-obbligi tagħhom. Id-Direttorat jevalwa applikazzjonijiet tal-Awtorità tal-Ippjanar sabiex jagħti opinjoni lill-Kumitat Konsultattiv Agrikolu tal-Awtorità tal-Ippjanar (AAC) fir-rigward ta' applikazzjonijiet relatati mal- L-Uffiċjali tad-Direttorat ħadu sehem attiv fir-rigward tal-liġi tal-Kummissjoni Ewropea li se tidħol fis- seħħ minn Jannar 2021 fejn saru diskussjonijiet u ġew maqbula r-regoli l-ġodda rigward il-produzzjoni Matul is-sena 2019 saret ukoll laqgħa ta' informazzjoni, flimkien mal-Awtorità ta' Malta għall-Kompetizzjoni u għall-Affarijiet tal-Konsumatur (MCCAA), għall-bdiewa u produtturi ċċertifikati fejn ġew preżentati r-regoli l-ġodda, partikolarment dwar it-trobbija tat-tiġieġ u l-fniek. wkoll 26 spezzjoni fuq is-suq u dan sabiex jiġi żgurat li operaturi tal-prodotti organiċi jidħlu fis-sistema ta' ċertifikazzjoni u jkun hemm traċċabilità kontinwa. Inħarġu 13-il ittra ta' twissija fil-każijiet fejn instabu nuqqasijiet. Fl-2019 daħlu 15-il applikazzjoni ġdida minn operaturi sabiex jidħlu fiċ- ċertifikazzjoni tal-produzzjoni organika. Fil-qasam tal-Inbid u Vitikoltura fl-2019 tlaqqa' darbtejn il-Bord tal-Inbid u tliet darbiet is- sottokumitat tekniku tiegħu sabiex jiġu diskussi materji varji relatati mas-settur, inklużi emendi fil- liġijiet li jiggvernaw is-settur. Inbeda x-xogħol fuq miżura ta' simplifikazzjoni sabiex l-eżitu tal- ispezzjonijiet jinqaleb għal sistema elettronika. Saru 65 spezzjoni ġo vinji f'Malta u Għawdex sabiex ikun verifikat li l-informazzjoni li tinsab fir-reġistru nazzjonali hi korretta. Saru wkoll 532 spezzjoni ta' lottijiet ta' għeneb li jkun dieħel għall-produzzjoni ta' nbid DOK jew IĠT. Ġew ukoll ittestjati 124 kampjun ta' nbid DOK u 26 kampjun IĠT sabiex ikunu jistgħu jiġu ċċertifikati u jinħarġu 1.9 miljun siġill ta' sigurtà li jeħlu mal-inbejjed iċċertifikati. L-uffiċċju pproċessa 658 dikjarazzjoni tal-qtugħ tal- għeneb. B'kollox kien hawn 21 għassar liċenzjat għas-sena 2019 u madwar 450 ettaru art bid-dwieli. Sar eżerċizzju intern għall-kontroll ta' kwalità fuq is-sistema kif imħaddma taċ-ċertifikazzjoni tal-inbid DOK u IĠT. Beda x-xogħol sabiex tiġi emendata l-liġi dwar il-produzzjoni taż-żejt taż-żebbuġa sabiex issir distinzjoni bejn proċessur u bottiljatur, roħs tal-liċenzja u simplifikazzjoni tal-obbligi sabiex tinħareġ il-liċenzja u s-sistema ta' penali. L-uffiċċju laqa' 330 dikjarazzjoni tal-qtugħ taż-żebbuġ. hawn 9 proċessuri taż-żebbuġ liċenzjati u madwar 128 ettaru ta' żebbuġ. Bħala l-awtorità kompetenti għall-Organizzazzjonijiet tal-Produtturi (OP), id-Direttorat irrikonoxxa OP waħda u saret ħidma mill-Bord tal-OP sabiex jiġi rivedut il-programm operazzjonali tal-OP Sar ukoll xogħol sabiex tiġi emendata l-liġi tal-OP sabiex jiġu aġġornati referenzi leġiżlattivi tal-UE. Matul il-kampanja ta' kontrolli tan-Nitrati għas-sena 2019 saru 18-il spezzjoni fuq irziezet tal-baqar tal-ħalib; 8 fuq irziezet tan-nagħaġ, 13 fuq irziezet tal-majjali; 8 fuq irziezet tat-tiġieġ (4 tal-bajd u 4 tas-simna); 2 fuq irziezet tal-fniek; u 6 spezzjonijiet tar-raba'. Inħarġu 12-il ittra ta' twissija relatati ma' 9 każi ta' ksur tar-Regolamenti dwar il-Programm ta' Azzjoni dwar in-Nitrati, u 2 raħħala ħallsu l-multa amministrattiva ta' €566.67. L-Uffiċjali kienu xhieda għal 19-il taħrika tal-Qorti f'dan ir-rigward. wkoll 6 korsijiet dwar l-użu tan-nitrati, fejn ingħata ċertifikat lil 355 persuna. B'rabta mal-kuntratti tal-ħalib, id-Direttorat irċieva 24 talba għal ċaqliq ta' baqar tal-ħalib minn razzett għal ieħor b'konnessjoni ma' żieda jew tnaqqis fil-kuntratti relatati mal-ammont ta' ħalib mixtri mill-proċessur. Minn dawn it-talbiet, 4 trasferimenti ġew miċħuda minħabba nuqqas ta' konformità mar-regolamenti wara verifika mal-awtoritajiet kompetenti kkonċernati. Matul l-2019 ġew ipproċessati u milqugħa 25 applikazzjoni għat-trasferiment ta' ħamrija. eżerċizzju biex jitressqu emendi fil-L.S. 236.02 Regolament dwar il-Konservazzjoni ta' Ħamrija Għammiela, bil-għan li tingħata definizzjoni ċara ta' ħamrija fertili u s-simplifikazzjoni tal-proċess biex jinħareġ permess sabiex tinġarr il-ħamrija minn post għal ieħor. Matul l-2019 is-sezzjoni tar-reġistrazzjoni tar-raba' laqgħet 832 reġistrazzjoni ta' raba' agrikola. Minn dawn, 311 iddikjaraw li ma jagħmlux użu minn demel organiku jew fertilizzanti organiċi jew inorganiċi. Daħlet fis-seħħ miżura ta' simplifikazzjoni fejn din id-dikjarazzjoni tiġġedded awtomatikament ladarba ma ssir ebda talba għal tibdil fir-reġistrazzjoni. Minn din il-miżura bbenefikaw Ġew ukoll proċessati 55 talba għal riċerka fir-reġistri tal-kotba tar-raba' jew fil-pjanti L-Uffiċjal tas-sezzjoni tal-arkivji tal-art ġie mħarrek 15-il darba bħala xhud fil-Qorti, f'każi fejn ġew mitluba r-riċerki. Is-sena l-oħra, id-Direttorat ħadem mal-istakeholders fir-rigward tal-Iskema Nazzjonali għall- Prodotti ta' Kwalità sabiex l-iskema fuq il-prodotti tal-ħalib għax-xorb tidħol fis-seħħ. ipproċessa l-applikazzjonijiet tar-raħħala li jipproduċu l-ħalib permezz tas-sistema ta' traċċabilità. Malta Dairy Products għamlu l-investimenti neċessarji fl-infrastruttura sabiex ħalib ta' kwalità jkun jista' jinfired minn dak il-ħalib bi standard inqas għoli. Eventwalment, il-ħalib ta' kwalità se jkun ippakkjat ġo kartuna ttimbrata bil-marka ta' kwalità. Il-kumpanija KPH issottomettiet l-applikazzjoni tagħha mal-Awtorità ta' Ġestjoni taħt il-miżura 3.1 tal-RDP u qiegħda tiġi evalwata. Wara dan, id- Direttorat ser ikun qed jikkordina mal-korpi ta' kontroll sabiex jibdew l-ispezzjonijiet fuq l-irziezet. Id-Direttorat ħadem ukoll fis-settur tal-għasel sabiex ġie maqbul standard, wara konsultazzjoni mad- Diviżjoni għar-Regolazzjoni Veterinarja u s-Saħħa tal-Pjanti u partijiet interessati, sabiex jiġi kkomunikat lill-Kummissjoni Ewropea matul is-sena 2020. Qed tinżamm kollaborazzjoni ma' diversi setturi fl-industrija sabiex iktar standards jiġu mfassla u maqbula. Id-Direttorat ħadem sabiex jibda jdaħħal prodotti u platti tradizzjonali Maltin fl-ewwel Reġistru Nazzjonali ta' Prodotti Agro-Alimentari. Id-Direttorat beda billi l-Uffiċjali attendew numru ta' seminars ġewwa l-Arkivji Nazzjonali tar-Rabat fuq kif għandhom isiru l-intervisti u kif għandha tinġabar l-informazzjoni. L-Uffiċjali għamlu numru ta' intervisti u ġabru kemm jista' jkun informazzjoni fuq l-agrikoltura Maltija, il-prodotti li jitkabbru, il-gastronomija tipika li tirriżulta minn dawn il-prodotti, kif ukoll it-tradizzjonijiet marbuta magħhom. L-intervisti ġew dokumentati u se jiġu ppreżentati lill-Arkivji Nazzjonali għall-preservazzjoni. Matul l-Open Day ġewwa l-Għammieri, id- Direttorat organizza esebizzjoni fejn in-nies li kienu qed iżuru din l-attività setgħu jiġbru ktejjeb bil- prodotti u l-ikel tradizzjonali u kok preżenti pprepara u sajjar platti varji li n-nies setgħu jduqu. Ġew skrutinizzati u approvati 48 prodott agrikolu u platti differenti. Wara li titnieda l-ewwel konsultazzjoni pubblika, dawn jidħlu fir-reġistru u jkunu rikonoxxuti uffiċjalment bħala prodotti agro-tradizzjonali Id-Direttorat organizza numru ta' attivitajiet ta' promozzjoni tas-settur agrikolu fejn ġew organizzati żewġ attivitajiet sabiex jiżdied l-għarfien fuq l-inbid Malti DOK u IĠT kif ukoll Wine Trail fejn numru ta' ażjendi li jipproduċu l-inbid ġew indikati fuq mappa interattiva b'informazzjoni dwar fejn jinstabu kif ukoll it-tipi ta' inbid differenti li jipproduċu. Saret ukoll Vintner's Open Day f'numru ta' ażjendi sabiex titkompla l-ħidma ta' promozzjoni fuq l-inbid ta' kwalità Malti. Id-Direttorat ħa sehem f'numru ta' attivitajiet oħra bħall-wirja agrarja fin-Nadur kif ukoll l-Imnarja. Inħarġet sejħa għall-offerti sabiex titkompla l-promozzjoni fuq l-Iskema Nazzjonali għall-Prodotti ta' Kwalità. Flimkien ma' dipartimenti oħra fl-istess Ministeru, maċ-Ċentru Internazzjonali CIHEAM kif ukoll mal- MCAST, ġie ddisinjat proġett sabiex l-Għammieri jiġi trasformat f'Ċentru ta' Riċerka sabiex ikun jista' jagħti pariri lill-bdiewa fuq aspetti varji fl-agrikoltura. Dan il-proġett ġie sottomess għal finanzjament minn Fondi Ewropej permezz tal-Fond għall-Iżvilupp Rurali taħt il-Miżura 16.2. Dan il-proġett qiegħed Id-Direttorat jaħdem ukoll sabiex jitfasslu l-pożizzjonijiet rappreżentattivi tas-settur għal tfassil leġiżlattiv fuq bażi Ewropea, fosthom: tfassil tar-Regolament tal-CAP Strategic Plan; Regolament dwar il-finanzjament, monitoraġġ u mmaniġġjar tal-CAP; Regolament fuq is-Suq Komuni tal-Prodotti Agrikoli; u Regolament dwar il-Horizontal Agricultural Questions. flimkien ma' lista kompluta ta' liġijiet li jikkonċernaw jew jaffettwaw is-settur rurali bil-għan li jitfassal l-ewwel abbozz tal-Att dwar l-Agrikoltura. Il-Pitkalija Matul is-sena 2019 il-Pitkalija kompliet issaħħaħ l-operat tagħha billi ttieħdu miżuri biex l-istakeholders jinqdew b'iżjed effiċjenza. Saru modifiki fis-sistema diġitali rigward it-tiġdid tal-liċenzji li ġew klassifikati bħala street hawker, NGO, kumpanija, ristorant, lukanda, jew domestic buyer. Kompliet ir- riforma tal-Pitkalija fosthom is-sistema biex id-dħul fil-Pitkalija jkun ikkontrollat u tinġabar statistika kompluta ta' min u kemm qed jagħmel użu mill-Pitkalija. Saru studji biex is-Sezzjoni tat-Tindif tal-Kaxxi titħaddem b'enerġija iktar nadifa u għalhekk ġie mfassal tender għal Pannelli Solari Fotovoltajċi. Saru stocktakes regolari tal-kaxxi u l-kupuni bħala sorveljanza u kontroll fuq l-istokk biex jiġi evitat l-abbuż. Beda jopera l-kuntrattur tat-tender (Provision sabiex jieħu ħsieb it-tindif tal-Pitkalija u ż-żamma tal-madwar. Sar MoU mal-MCCAA sabiex isiru spezzjonijiet mingħajr avviż fuq il-produtturi li jidħlu ġewwa l- Pitkalija fejn jieħdu diversi kampjuni ta' prodotti varji u jintbagħtu f'laboratorji awtorizzati mill-UE biex jiġu ċċekkjati l-livelli ta' residwi tal-pestiċidi. Hekk niżguraw li l-prodott li l-konsumatur qed jixtri hu ta' kwalità tajba. Matul is-sena 2019 inqabdu tmien bdiewa li kellhom residwi għoljin ta' pestiċidi u għaldaqstant ittieħdu l-passi dixxiplinarji neċessarji. Matul is-sena 2019 il-bejgħ ta' ħaxix u frott ġewwa l-Pitkalija kien jammonta għas-segwenti: Bejgħ ta' Ħaxix u Frott Frisk Ġiet irrapportata żieda ta' €2,631,615 fuq is-sena preċedenti meta tgħodd il-Pitkalija inkluż l-FCCS. Id-Dipartiment għar-Regolazzjoni Veterinarja u s-Saħħa tal-Pjanti Id-Dipartiment għar-Regolazzjoni Veterinarja u s-Saħħa tal-Pjanti fi ħdan is-Segretarjat Parlamentari għall-Biedja, Sajd u Drittijiet tal-Annimali taħt il-Ministeru għall-Ambjent, l-Iżvilupp Sostenibbli u t- Tibdil fil-Klima huwa magħmul minn tliet Direttorati li huma: id-Direttorat għat-Trattament Xieraq tal- Annimali, Promozzjoni u Servizzi, id-Direttorat għall-Ħarsien tal-Pjanti, u d-Direttorat għar- Regolazzjoni Veterinarja. Fi ħdanu hemm ukoll il-Laboratorju Nazzjonali Veterinarju. Matul l-2019 iddaħħlet sistema ta' ħlasijiet online tal-miżati għall-kwarantina tal-annimali. sistema tnediet f'April u hija mmirata biex tissimplifika l-pagamenti dovuti għall-miżati ta' żamma ta' annimali fil-kwarantina. Din is-sistema ffaċilitat il-ħajja tas-sidien tal-annimali miżmuma fil-faċilità tal-Kwarantina tal-Annimali billi tevita li dawn iżuru fiżikament l-uffiċini sabiex iħallsu l-ammonti Permezz ta' din is-sistema, dawn il-pagamenti jkunu jistgħu jsiru online permezz ta' card ta' Din is-sistema daħħlet ukoll monitoraġġ fl-amministrazzjoni ta' tali pagamenti u sistema iktar trasparenti li tiffaċilita l-awditjar tal-amministrazzjoni ta' dan is-servizz. Sar ukoll eżerċizzju ta' Client Service Charter fejn is-servizzi offruti mid-Dipartiment ġew elenkati u reveduti biex jilħqu l-istandard mistenni mill-pubbliku. Dan iċ-Charter jinvolvi t-tliet Direttorati li jaqgħu taħt il-kappa tad-Dipartiment, il-Laboratorju Nazzjonali Veterinarju, is-sezzjoni għall-Mediċini Veterinarji, l-Iskema għas-Servizz ta' Emerġenza u kif ukoll l-Uffiċċju tal-Customer Care. Dan iċ- Charter, li jinsab fuq is-sit elettroniku tad-Dipartiment, jelenka x'inhuma s-servizzi offruti, kif klijent japplika għal kwalunkwe servizz, x'għandu jiġi mistenni mill-klijent, il-ħinijiet tal-ftuħ, u kif ukoll id- dettalji biex il-klijent ikun jista' jikkuntattja d-Dipartiment. Dan iċ-Charter jagħti indikazzjoni ta' kemm klijent għandu jdum biex jingħata s-servizz jew biex jirċievi notifika,u kif ukoll l-informazzjoni jew id- dokumenti neċessarji li klijent għandu jipprepara biex jiffaċilita li jingħata s-servizz. Matul l-2019 ġie estiż il-Post ta' Kontroll fil-Freeport biex dan ikun jista' jakkomoda l-awtoritajiet kompetenti kkonċernati. Saru wkoll xogħlijiet strutturali fuq il-faċċata tal-uffiċini, xogħlijiet li jinvolvu modernizzar ta' numru ta' faċiliatijet fil-Posti ta' Kontroll fuq il-Fruntiera, u kif ukoll xiri ta' apparat għal-Laboratorju Veterinarju Nazzjonali biex dan ikun jista' jżomm l-istat ta' akkreditazzjoni u kif ukoll Saret ukoll reviżjoni tas-servizzi mogħtija mid-Dipartiment fuq il-pjattaforma servizz.gov. orizzontali s-sit elettroniku tad-Dipartiment ġie revedut biex jingħata dehra ġdida u iktar organizzata b'mod li jiffaċilita l-aċċess għall-informazzjoni u s-servizzi pprovduti. Matul din is-sena d-Dipartiment ħa sehem attiv fil-kitba tal-istrateġija nazzjonali kontra r-reżistenza għal antimikrobiċi. Marbut ma' dan, id-Dipartiment ipparteċipa f'seminar konsultattiv fuq l-imsemmija strateġija li sar fil-31 ta' Jannar, 2019. Fl-2019 tlesta x-xogħol fuq ir-reviżjonijiet ta' Kapitlu 437 (Att tas-Servizzi Veterinarji) biex tiġi regolata aħjar il-Mediċina Veterinarja u ngħata lill-Uffiċċju tal- Avukat Ġenerali sabiex jiġi finalizzat. Id-Direttorat għat-Trattament Xieraq tal-Annimali, Promozzjoni u Servizzi L-għan prinċipali tad-Direttorat għat-Trattament Xieraq tal-Annimali, Promozzjoni u Servizzi huwa l- ħarsien tal-annimali, b'mod partikolari dawk li jinsabu mitluqin barra. Matul iż-żmien, id-Direttorat stinka biex isaħħaħ l-operat tiegħu sabiex ikun jista' jlaħħaq mat-talbiet li jsiru u tingħata għajnuna f'waqtha lill-annimali li jkunu abbandunati jew li jkunu mweġġgħin. Matul is-sena 2019, is-servizz ta' emerġenza bl-ambulanza tal-annimali - li jopera erbgħa u għoxrin siegħa kuljum - irċieva 6,100 talba għall-għajnuna. Talbiet għall-assistenza jistgħu jsiru fuq freephone 1717 jew permezz tal-mobile app. Barra minn hekk, il-mobile app tinkludi informazzjoni dwar annimali li jinsabu fil-kwartieri tad-Direttorat u li jistgħu jingħataw għall-adozzjoni, kif ukoll informazzjoni oħra relatata. L-annimali kollha li jinġabru mid-Direttorat jittieħdu l-isptar APH għal check-up u sussegwentament għal kull tip ta' kura li jkollhom bżonn. L-ispiża għal dan is-servizz matul is-sena 2019 kienet ta' Wara li jiġu kkurati, l-annimali jiġu riabilitati u miżmuma mid-Direttorat ġewwa l- Għammieri sakemm jiġu adottati. Matul is-sena 2019 inġabru 585 kelb u 1,669 qattus li minnhom ġew adottati 465 kelb u 253 qattus. Matul is-sena, id-Direttorat irċieva 805 rapporti dwar moħqrija ta' annimali u wettaq 775 spezzjoni u madwar 334 follow-up inspection li matulhom ġew konfiskati 78 annimal, fosthom 70 kelb, sitt ifniek u żewġt iżwiemel. L-ispezzjonijiet ivarjaw minn djar privati, irziezet u pet shops għal proprjetajiet privati oħra bħal garaxxijiet, postijiet tax-xogħol u mħażen. Fil-każijiet fejn jinstabu xi irregolaritajiet, l-Uffiċjali tad-Direttorat jitolbu lis-sid rispettiv sabiex fi żmien stipulat jirregola ruħu skont il-liġi. F'każijiet aktar gravi jittieħdu wkoll passi legali permezz ta' kwereli mal-pulizija. Fis-sena 2019 id- Direttorat ipproċeda b'25 kwerela sabiex il-pulizija jieħdu passi kriminali kontra l-persuni li kisru l-liġi. Kien hemm ukoll 6 każijiet fejn rappreżentanti tad-Direttorat ġew imħarrka biex jiddefendu każijiet imtellgħin minn għases tal-pulizija. Parti ewlenija mir-responsabbiltajiet ta' dan id-Direttorat hija l-promozzjoni tal-adozzjonijiet. Fis-sena 2019 ingħataw €75,950 bħala fondi għall-adozzjonijiet li saru matul l-istess sena. għaqdiet nongovernattivi li jaħdmu mal-annimali li bbenefikaw minn fondi biex iwettqu proġetti utli għall-annimali. Il-proġetti jinkludu t-tiswija ta' annimali, spejjeż relatati mal-kura veterinarja u mediċini, titjib fil-faċilitajiet fejn jinżammu l-annimali, ikel u trasport. Matul is-sena 2019, permezz tal- fond tal-Animal Welfare, sbatax-il għaqda nongovernattiva ngħataw bejniethom €96,840 sabiex iwettqu dawn il-proġetti. Matul is-sena tqassmu fondi oħra li l-iskop tagħħom kien li jgħin għaqdiet nongovernattivi jkopru l-ispejjeż veterinarji u operazzjonijiet kumplessi. Permezz ta' dan il-fond għal servizzi veterinarji bbenefikaw għaxar għaqdiet volontarji li bejniethom ħadu s-somma ta' €34,772.40 u saru għaxar operazzjonijiet kumplessi li jammontaw għal total ta' €3,327.57. Matul din is-sena ngħataw ukoll fondi lill-Kunsilli Lokali bil-għan li jtejbu il-ħajja tal-annimali speċjalment l-istrays. Permezz ta' din l-inizjattiva twettqet miżura oħra tal-manifest elettorali li minnha bbenefikaw 25 Kunsill Lokali bis-somma ta' €174,466.81. Id-Direttorat jaħdem ukoll biex jipprovdi informazzjoni dwar il-ħarsien tal-annimali fost is-setturi varji tas-soċjetà Maltija. Biex jintlaħaq dan il-għan, saru żjajjar regolari f'diversi skejjel tul is-sena skolastika 2019 kif ukoll matul l-Iskolasajf. B'kollox saru total ta' 26 laqgħa informattiva. Id-Direttorat ikun mistieden ukoll fuq diversi programmi li jittellgħu fuq stazzjonijiet tat-televiżjoni u r-radju f'pajjiżna biex jingħata tagħrif meħtieġ rigward il-ħarsien tal-annimali. Matul is-sena 2019, id-Direttorat ħa sehem f'attivitajiet ewlenin fosthom l-Animal Awareness Day, l-Imnarja, Virtù Ferries Open Day u l- Għammieri Open Day. F'dawn l- attivitajiet, id-Direttorat jipprovdi informazzjoni u materjal relatat mal-ħarsien tal-annimali. Id-Direttorat għall-Ħarsien tal-Pjanti Id-Direttorat għall-Ħarsien tal-Pjanti (PPD) huwa l-Organizzazzjoni Nazzjonali għall-Protezzjoni tal- Id-Direttorat jaħdem bil-għan li tiġi evitata l-introduzzjoni ta' organiżmi li jagħmlu ħsara lill- pjanti jew prodotti tal-pjanti jew it-tifrix tagħhom fil-Komunità Ewropea. Dan jitwettaq f'konformità mal-politika tas-saħħa tal-pjanti tal-Komunità Ewropea. Matul l-2019, id-Direttorat kompla bis- sorveljanza tas-suq tal-materjal ta' propagazzjoni fit-territorju Malti bil-għan li jkun hawn fiċ- ċirkulazzjoni kwalità għolja ta' materjal ta' propagazzjoni tal-pjanti. Id-Direttorat kompla bl- implimentazzjoni tar-regolamenti li jikkonċernaw l-aċċess u l-qsim ta' benefiċċji li jirriżultaw mill-użu ta' riżorsi ġenetiċi Maltin. Matul is-sena 2019, id-Direttorat kompla jimplimenta b'mod intensiv il-kampanja ta' għarfien fir-rigward tal-batterju qerriedi Xylella fastidiosa b'kofinanzjament taħt il-Programm għas-Sorveljanza tal-Pesti, b'nefqa ta' €23,955. Apparti minn hekk, €34,956 ntefqu fuq kampanja ta' għarfien fuq mikrobi oħra li huma Phyllosticta citricarpa, Aromiabungii, Thaumatotibialeucotreta u Xylosandrus F'din is-sena, ħames liġijiet nazzjonali ġew miktuba u ppubblikati, li jittrasponu liġijiet tal-Unjoni Ewropea u regolamenti nazzjonali fuq il-kummerċ ta' żrieragħ ta' pjanti agrikoli, kontroll tal-Xylella fastidiosa u bumunqar aħmar, u eżaminazzjoni ta' varjetajiet ġodda. Kompla jsir xogħol intensiv dwar l-effetti li jista' jkollu l-Brexit fuq is-setturi ta' mard tal-pjanti u kummerċ ta' materjal u varjetajiet tal-pjanti u l-implimentazzjoni nazzjonali tar-Regolamenti Ewropej dwar il-Kontrolli Uffiċjali u dwar il-Miżuri Protettivi kontra Pesti tal-Pjanti. Tkompliet ukoll l-implimentazzjoni tal-Protokoll ta' Nagoya dwar l-aċċess għar-riżorsi ġenetiċi u l- qsim ġust u ekwu tal-benefiċċji tal-prodotti mill-utilizzar tagħhom fis-setturi ta' riċerka u żvilupp. Id-Direttorat wettaq xogħol amministrattiv bi tħejjija għat-twaqqif tal-bank ġenetiku nazzjonali f'Malta. Fih se jiġu kkonservati pjanti u żrieragħ, partikolarment dawk endemiċi, bl-iskop li jiġi indirizzat it-tnaqqis ġenetiku ta' varjetajiet partikolari. Sar ukoll ftehim bejn id-Direttorat u Ambjent Malta din is-sena sabiex id-Direttorat jipproduċi diversi pjanti endemiċi u indiġeni bil-mikropropagazzjoni għal konservazzjoni u tisbiħ. Id-Direttorat kompla t-twettiq ta' żewġ proġetti kofinanzjati mill-EFSA relatati mal-organiżmu ta' ħsara Phyllosticta citricarpa: Proġett ieħor kien dak dwar il-koperazzjoni għat- tħejjija f'każ ta' kriżi fl-Unjoni Ewropea kkawżata mill-Phyllosticta citricarpa, u proġett ieħor kien dwar identifikazzjoni bikrija ta' mard tal-pjanti u prevenzjoni speċjalment ta' Phyllosticta citricarpa. Promozzjoni Matul l-2019, id-Direttorat għall-Ħarsieni tal-Pjanti kompla bil-kampanja promozzjonali tiegħu ta' għarfien dwar il-batterju Xylella fastidiosa, speċifikament immirata lejn il-vjaġġaturi. F'dan ir-rigward, dan id-Direttorat kompla bi promozzjoni relatata fid-Departures Hall tal-Ajruport Internazzjonali ta' Malta billi rreklama fuq 5 illuminated charging stations u fuq il-monitors kollha, flimkien mat-tqassim ta' bookmarks fuq il-Xylella fastidiosa lill-vjaġġaturi. Barra minn hekk, merkanzija promozzjonali tal-Xylella fastidiosa, bħal tikketti tal-bagalji u LED keychains, ġew akkwistati u mqassma lill-pubbliku ġenerali biex tinħoloq aktar kuxjenza. Filmat ġdid ta' 30 sekonda dwar l-organiżmi ta' ħsara għall-pjanti u r-riskju assoċjat mad-dħul tagħhom fil-gżejjer Maltin ġie prodott u mxandar fuq l-istazzjonijiet tat-TV lokali. Dan il-klipp għandu l-għan li jidderieġi lill-pubbliku għal informazzjoni online u servizzi mobbli fejn tkun provduta informazzjoni dwar il-pesti u l-possibbiltà li tirrapportahom lill-awtoritajiet. Il-forniment ta' informazzjoni permezz ta' servizzi online huwa kkunsidrat bħala għodda ġdida biex tilħaq il-pubbliku u udjenza akbar, fejn informazzjoni u azzjonijiet aktar immirati jistgħu jiġu pprovduti. Permezz tas-servizzi elettroniċi, il-pubbliku se jkollu aċċess għall-materjal promozzjonali kollu li jikkonċerna l-Xylella fastidiosa u organiżmi ta' ħsara għall-pjanti elenkati taħt il-Programm ta' Stħarriġ fuq l-Organiżmi ta' Ħsara tal- Il-maskot Pjantina u l-maskot Pjantinu, li jirrappreżentaw il-flora Maltija, komplew jidhru fl-isforzi promozzjonali tal-PPD għall-2019 u l-enfasi fuq li wieħed iżomm lura milli jġib il-pjanti u kwalunkwe materjal tal-pjanti meta jivvjaġġa barra l-pajjiż. Filmat tal-vidjow relatat ta' 30 sekonda kien imxandar fuq it-tliet stazzjonijiet lokali tat-TV. Dan il-filmat ġie promoss ukoll abbord il-lanċa MV San Ġwann Pawlu II li jittrasporta passiġġieri lejn u minn Sqallija. Biex tkompli tissaħħaħ din il-kampanja, riklam maħluq għar-radju ġie prodott u mxandar fuq l-aqwa żewġ stazzjonijiet tar-radju lokali. Barra minn hekk, dan id-Direttorat ippromova wkoll il-kampanja tiegħu permezz ta' reklamar fuq billboard f'waħda mill-iktar lokalitajiet ċentrali u prominenti ta' Malta bl-użu tal-maskots Pjantina u Pjantinu u s-slogan relattiv "Aħna prezzjużi: Ibżgħu għalina! Iddaħħlux mard tal-pjanti qerriedi ġewwa Id-Direttorat għall-Ħarsien tal-Pjanti pparteċipa waqt avveniment ta' Open Day fl-Għammieri bħala parti mill-Ġimgħa għas-Servizz Pubbliku bi stands li jippromovu s-saħħa tal-pjanti u informazzjoni dwar organiżmi ta' ħsara tal-pjanti biex jinħolaq aktar għarfien u iżjed edukazzjoni. F'dan ir-rigward, ġie stampat ktejjeb informattiv fuq erba' organiżmi ta' ħsara tal-pjanti speċifiċi ta' importanza għat- territorju Malti elenkat taħt il-Programm ta' Stħarrig ta' din is-sena. Fuljett li jippromovi miżuri naturali u sostenibbli ta' kontroll ta' mard tal-pesti tal-pjanti ġie wkoll stampat u mqassam matul dan l- Dan id-Direttorat ipparteċipa wkoll waqt l-avveniment lokali tradizzjonali u popolari ħafna tal-Imnarja. Servizzi tal-Laboratorju Matul is-sena 2019, saru tħejjijiet sabiex isiru r-riformi neċessarji għal titjib fil-Laboratorju tad-Djanjostika, kif ukoll fil-Laboratorju tal-Ħamrija u l-Ilma għat-Tisqija. Saru diskussjonijiet ma' inġiniera u periti sabiex isir it-tfassil tat-tibdil infrastrutturali u jiġu ppjanati s-servizzi meħtieġa. wassal biex tinħareġ sejħa għall-offerti għar-rinnovazzjoni fl-istruttura tal-bini tal-Laboratorju Inħarġet ukoll sejħa għall-offerti sabiex issir gap analysis tal-Laboratorju tad-Djanjostika, bil-għan li tgħin lid-Direttorat iżid il-kapaċitajiet tekniċi fil-laboratorju u jiżviluppa sistema ta' ġestjoni ta' kwalità li għandha twassal għall-akkreditazzjoni tal-istess laboratorju. Fl-2019 sar ukoll akkwist ta' apparat ġdid (loop mediated isothermal amplification, LAMP) li jippermetti lil-Laboratorju tad-Djanjostika li jagħmel l-analiżi għall-Xylella fastidiosa lokalment, u b'hekk inaqqas l-ispiża tat-testijiet li kienu qed isiru barra minn Malta. Bħala parti mill-iżvilupp ta' sistema ta' kwalità fil-Laboratorju tad-Djanjostika, tkompla l-programm ta' verifiki interni (internal audits). Matul-2019, saru erba' (4) verifiki interni fi ħdan l-istess laboratorju u nħarġu sitt (6) Standard Operating Procedures għal-laboratorji fi ħdan id-Direttorat għall-Ħarsien tal- Tkompla l-proċess ta' żvilupp ta' sistema informatika għall-immaniġġjar tad-data fil-laboratorji (Laboratory Information Management System) fi ħdan id-Direttorat għall-Ħarsien tal-Pjanti. sistema għandha tiffaċilita l-amministrazzjoni tal-kampjuni, tal-analiżi u tad-data fil-laboratorji, u b'hekk tgħin biex titjieb l-effiċjenza. Parti kbira minn din is-sistema tlestiet matul din is -sena, u qiegħda fil-fażijiet finali tagħha, bil-ħsieb li tibda tintuża mill-2020. Matul l-2019, il-Laboratorju tal-Ħamrija u l-Ilma għat-Tisqija kompla janalizza ammont konsiderevoli ta' kampjuni tal-ħamrija għall-materjal organiku. Dawn l-analiżi huma marbuta mal-Miżura għall-Implimentazzjoni ta' Pjan għall-Ġestjoni u Konservazzjoni tal-Ħamrija fuq Ħbula ta' Art Ammont ta' kampjuni tal-ħamrija ġew ukoll analizzati għan-Nitrat, Potassa u Fosfru bi preparazzjoni għall-pjan ta' fertilizzazjoni. Statistika dwar it-testijiet li ġew imwettqa fil-laboratorji tad-Direttorat għall-Ħarsien tal-Pjanti fl-2019 hija mogħtija f'Tabella 1. Testijiet Ħamrija tal-Ħamrija u l-Ilma għat-Tisqija tal-Ħamrija u l-Ilma għat-Tisqija Ilma Tabella 1: Numru ta' Testijiet tal-Laboratorji Sorveljanza u Infurzar Id-Direttorat kompla wkoll bil-monitoraġġ u bil-kontroll tat-tixrid ta' organiżmi ta' ħsara fit-territorju Malti u kummerċ li jiġu minn pajjiżi terzi u mill-Unjoni Ewropea. L-ammonti t'attivitajiet ta' monitoraġġ u kontrolli li saru kienu: 93 fuq palm, 27 fuq posta, 304 fuq impurtar, 154 fuq imballaġġ tal-injam, 62 fuq ċana, 8 spezzjonijiet fuq il-katamaran, 176 attività reġistrata (spezzjonijiet annwali), 15 fuq nases tal-halyomorpha halys, u 1,856 każ ta' stħarriġ ta' sorveljanza tal-pesti. L-ispezzjonijiet tal-ABS se jibdew isiru mill-2020. Ġew rapportati 8 notifiki lill-Unjoni Ewropea dwar nuqqasijiet li nstabu waqt l-ispezzjonijiet tal-importazzjoni fis-sistema tal-Europhyt. Ġew ukoll verifikati 6,997 notifika ta' pjanti u prodotti oħra mill-Unjoni Ewropea fis-sistema Intrastat. Id-Direttorat għar-Regolazzjoni Veterinarja Id-Direttorat għar-Regolazzjoni Veterinarja huwa magħmul minn 5 Unitajiet: l-Unità dwar is-Sigurtà tal-Katina Alimentari, l-Unità tal-Kummerċ, l-Unità tas-Saħħa tal-Annimali, l-Unità tat-Trattament Xieraq tal-Annimali, u l-Unità tal-Policy u l-Infurzar. Attivitajiet ta' kontroll fl-oqsma tas-saħħa tal-annimali, it-trattament xieraq tal-annimali, ikel li joriġina mill-annimali, prodotti sekondarji tal-annimali, u għalf tal-annimali jsiru permezz ta' spezzjonijiet, verifiki, teħid ta' kampjuni, monitoraġġ u analiżi. Id-Direttorat jipprepara pjanijiet annwali u jistabbilixxi l-frekwenza tal-ispezzjonijiet għall-ispetturi. Kontrolli tas-saħħa tal-annimali u żoonożi huma mwettqa' prinċipalment permezz ta' monitoraġġ u huma supplimentati permezz ta' teħid ta' kampjuni. Il-monitoraġġ huwa bbażat fuq programm annwali tal-kontroll tal-mard li jieħu kont ta' riżultati tal-kampjuni u rekords preċedenti. L-Unità dwar is-Sigurtà tal-Katina Alimentari (SFCU) Fl-2019, saru 287 kontroll uffiċjali mis-Sezzjoni tal-Istabbilimenti Approvati. 28 kontroll uffiċjali kienu verifiki għall-approvazzjoni ta' stabbiliment ġdid, u 17 kienu diskussjonijiet u laqgħat ma' applikanti ġodda. Is-sezzjoni wettqet ukoll diversi notifiki u investigazzjonijiet ta' RASFF (Rapid Alert System Minn 2,897, 24 kienu kontrolli ta' infurzar. Fil-biċċa l-kbira tal-każijiet, kien hemm nuqqas ta' konformità mar-regolamenti tal-iġjene, jew fil-qasam tal-kriterji mikrobijoloġiċi, it-tikkettar u t-traċċabilità. Fl-2019, kontroll tal-infurzar inkluda sospensjoni ta' approvazzjoni waħda. F'din is-sena saru 4 kontrolli uffiċjali fuq farms tal-ħut, fejn inġabru 25 kampjun tal-Pjan Nazzjonali minn Bastimenti tal-Ħut u tas-Sajd. Inħarġu wkoll 90 permess ta' trasport ta' Animal By-Products (ABPs), saru 110 żjarat fil-Wasteserv u 5 spezzjonijiet fi rziezet. Is-Sezzjoni tal-Biċċeriji tal-Laħam Abjad u l-Istabbilimenti tat-Tqattigħ timmaniġġja l-kontrolli uffiċjali fl-4 biċċeriji tat-tjur preżenti f'Malta u l-istabbilimenti tat-tqattigħ ta' dan il-laħam. kuljum tul is-sena saru 927 spezzjoni. Addizzjonalment, saru wkoll 3 audits fuq traċċabilità u Animal L-ammont totali ta' tjur maqtula f'dawn il-biċċeriji kien ta' 2,291,140 tiġieġa, li juri żieda fuq is-snin ta' qabel. Dan ġie rifless f'żieda korrispondenti ta' tjur mejta mal-wasla (2,679) u karkassi ta' tjur skartati waqt il-postmortem (7,088), bil-ħsara prinċipali tkun l-aktar ta' natura teknika, malnutrizzjoni jew ematomi. L-ammont totali ta' kampjuni li ttieħdu tul is-sena kien ta' 177, maqsuma kif ġej: 124 għall-Pjan Nazzjonali għar-Residwi; 39 għal testijiet mikrobijoloġiċi (għas-Salmonella); u 14 għall-antibijotiċi (minħabba suspett). Il-maġġorparti tan-nuqqasijiet li ġew osservati tul is-sena kienu relatati mas-sistema tat-traċċabilità, il-manteniment tal-istrutturi, u kontrolli ta' dokumenti. Hemm żewġ biċċeriji tal-fniek approvati f'Malta, iżda waħda biss minn dawn hija approvata biex toqtol il-fniek ta' terzi persuni. Tul l-2019, kien hemm total ta' 138 spezzjoni antemortem u postmortem. produzzjoni stmata kienet ta' 62,408 ifniek fl-2019. Tul l-2019 ittieħdu 20 kampjun għall-Pjan Nazzjonali għar-Residwi biex jiġu ttestjati għall-preżenza ta' residwi u kontaminati. Fil-biċċerija ta' Malta jinqatlu majjali, ċanga, żwiemel, nagħaġ u mogħoż. Kontrolli uffiċjali twettqu kuljum fuq saħħa u benessere tal-annimali qabel ġew maqtula, u wara saru wkoll spezzjonijiet tal- karkassi tal-annimali fejn ġiet evalwata s-saħħa tal-annimal għall-konsum tal-bniedem. It-teħid ta' kampjuni sar skont il-pjanijiet mandatorji (TSE, Trichinella, Salmonella), tal-Pjan Nazzjonali ta' Kontroll tar-Residwi. Fl-2019 ġew spezzjonati total ta' 58,853. Minnhom 58,505 kienu tajbin għall- konsum tal-bniedem u ġew mormija 348 karkassa. F'Għawdex waqt il-qatla regolari fl-2019 ġew spezzjonati total ta' 4,967. Minnhom 4,902 kienu tajbin għall-konsum tal-bniedem u ġew mormija 65 Fl-2019 bis-Servizz ta' Emerġenza waqt qatla urġenti kienu spezzjonati 160 annimal, li minnhom 140 kienu tajbin għall-konsum u 20 kienu kkundannati. Matul l-2019 is-Sezzjoni tal-Għalf u Nutrizzjoni tal-Annimali wettqet 43 spezzjoni fi stabbilimenti ta' negozji tal-għalf. Nuqqasijiet minuri li nstabu ġew segwiti sakemm ġew irranġati. Ġew imwettqa wkoll 6 investigazzjonijiet ibbażati fuq riżultati ta' testijiet mhux konformi. Twettqu 10 verifiki fuq ftit negozji tal-għalf sabiex jiġu eżaminati fil-fond ċerti prattiki tal-attività tagħhom. Kampjuni ta' għalf ittieħdu b'mod rappreżentattiv u mifrux matul is-sena. 43 kampjun ittieħdu għal analiżi skont il-Pjan Nazzjonali għar-Residwi, 6 oħra nġabru għall-analiżi għal GMOs mhux awtorizzati, filwaqt li 11-il kampjun ittieħdu bħala suspett b'rabta ma' investigazzjonijiet. Ġew reġistrati 7 negozji tal-għalf ġodda biex ikunu jistgħu jwettqu l-attività tagħhom marbuta mal-għalf. Is-sezzjoni tal-Animal By-Products (ABPs) ħarġet 117-il permess fl-2019 biex ikun jista' jinġarr tali materjal lejn l-inċineratur tal-Wasteserv fil-Marsa. Saru 132 żjara fis-sit tal-inċineratur, kif ukoll żjara fil-biċċerija ta' Għawdex u oħra f'maħżen tal-ġlud tal-bovini. Fl-2019, is-Sezzjoni tal-Iġjene tal-Ħalib implimentat 45 spezzjoni fuq l-irziezet tal-baqar f'Malta u Għawdex li jfornu ħalib nej lil stabbiliment approvat tal-ħalib li jiġbor u jipproċessa prodotti tal-ħalib. Aparti minn hekk, bejn Frar u Diċembru 2019 ġew miġbura total ta' 619-il kampjun individwali tal- ħalib għall-Pjan Nazzjonali għar-Residwi. 124 kampjun ġew miġbura minn fuq irziezet tal-baqar, nagħaġ u mogħoż, filwaqt li 496 kampjun tal-ħalib tal-produtturi ġew miġbura direttament mill- istabbiliment tal-ipproċessar tal-ħalib. Dawn il-kampjuni nġabru għat-testijiet tal-EBL/MRT u residwi għal antibijotiċi, sulfonamidi, sustanzi antibatteriċi, NSAIDs, eċċ. Saru wkoll 8 investigazzjonijiet fi rziezet u 10 żjarat fi stabbilimenti tal-ipproċessar tal-ħalib. Matul l-2019, is-Sezzjoni għal Prodotti Tradizzjonali implimentat 514-il kontroll uffiċjali kemm f'Malta kif ukoll f'Għawdex. Dawn l-ispezzjonijiet kienu maqsuma kif ġej: 394 ġenerali, 36 preliminari, 38 għal verifki annwali, 3 follow-ups, kif ukoll 18-il approvazzjoni 1st Conditional, 11-il approvazzjoni 2nd Conditional, u 14-il approvazzjoni finali, għal total ta' 43 approvazzjoni. Inġabru wkoll 700 dikjarazzjoni mingħand produtturi fejn il-ħalib tan-nagħaġ u l-mogħoż prodott fir-razzett qed jingħata lil ħrief u gidien u/jew qed jintuża biex jiġu maħduma prodotti tal-ħalib għall-użu personali biss. l-istess sena saru wkoll 471 viżta fl-irziezet għall-ġbir ta' kampjuni tad-demm minn nagħaġ u mogħoż. L-Unità tal-Kummerċ Din l-Unità timplimenta l-provvedimenti tal-leġiżlazzjoni tal-Postijiet ta' Spezzjoni fuq il-Fruntiera u l-leġiżlazzjoni relatata mal-kummerċ intrakomunitarju. Matul l-2019, fil-Border Inspection Posts (BIPs) kienu ċċekkjati 2,144 kunsinna impurtata ta' prodotti li ġejjin mill-annimali (POAO) u 597,809 annimali ħajjin. Minn dawn, 565 kunsinna daħlu fil-Freeport u 241 kunsinna fl-ajruport. Fl-2018 bdiet tintuża sistema tal-Intertrace għal kunsinni ddikjarati bħala Ġew iċċekkjati total ta' 894 minn 1,204 kontejners fl-2019 bħala Transhipment, u ttieħdu kampjuni ta' prodotti minn kunsinni skont il-Pjan ta' Kontroll Nazzjonali. Kien hemm ukoll 253 importazzjoni ta' annimali domestiċi li ġew minn pajjiżi terzi fl-2019, fosthom 32 annimal domestiku li waslu b'fini kummerċjali. 94 kelb u 13-il qattus ġew miżmuma l-kwarantina. Minn dawn, 10 iklieb u 4 iqtates kienu minn pajjiżi terzi u 11 minnhom intbagħtu lura lejn il-pajjiż ta' oriġini. 19-il importazzjoni ta' ġlud tal-għasafar u 5 tal-game trophies. Saru diversi spezzjonijiet ta' kunsinni qabel l-esportazzjoni. Bħala miżura preventiva kontra l-marda tal-ilsien u d-dwiefer (FMD) matul l- 2019, 142 bastiment irċevew il-permess tat-tneħħija mis-sezzjoni tal-BIP għall-irmiġġ. Total ta' 2,046 kilogramm ta' prodotti ġejjin mill-annimali, li kienu importati għall-użu personali, ġew kollha maħruqa minħabba r-riskju tal-marda tal-ilsien u d-dwiefer. Matul l-2019, ġew imwettqa 4,573 kontroll fuq annimali domestiċi li daħlu minn barra minn Malta minn pajjiżi tal-Unjoni Ewropea, fosthom 1,192 annimal domestiku li waslu b'fini kummerċjali. hemm ukoll 307 movimenti ta' żwiemel, 219-il moviment ta' baqar, 244 moviment ta' nagħaġ, u 2,131 moviment ta' majjal lejn Malta. Daħlu wkoll lejn Malta 12,491 naħla, 167 għasfur, 4 tjur tal-priża, 800 dundjan u 1,000 rettilu. Saru wkoll spezzjonijiet fuq 588,364 fellus u saru 409 spezzjonijiet fuq 203,988 annimal li ħarġu minn Malta lejn pajjiżi Ewropej, fosthom ors u żewġ tigri. L-Unità tas-Saħħa tal-Annimali Preżentament hawn total ta' 98 razzett tal-baqar tal-ħalib li huma attivi f'Malta u f'Għawdex, 142 razzett bil-baqar tal-laħam u 1,500 razzett tar-ruminanti żgħar (ovini u kaprini). Fl-2019 kemm f'Malta kif ukoll f'Għawdex saru total ta' 14,441 test għat-Tuberkulożi u 32,520 test għall-Bruċellożi fuq bovini, kaprini u ovini (8,117-il bovin, 24,403 kaprini u ovini). Fl-2019 irriżultaw baqar li kienu pożittivi għat-Tuberkulożi u d-Direttorat ħa l-prekawzjonijiet neċessarji. ħalib ma rriżulta pożittiv għall-Bruċellożi. Fl-2019 inġabru 8,525 kampjun għal testijiet tal-Lewkożi fuq irziezet tal-ħalib u rriżultaw kollha F'din is-sena wkoll kienu applikati 54,328 tattoo fuq il-majjali tas-simna. Matul is-sena 2019, tkomplew il-miżuri ta' simplifikazzjoni fuq l-irziezet tal-baqar tal-ħalib, fejn l- irziezet kollha ġew mogħtija t-tagħmir kollu biex jidentifikaw l-għoġġiela li jitwildulhom fir-razzett. Matul is-sena 2019 saru 87 spezzjoni relatati ma' reġistrazzjonijiet ġodda, li minnhom 84 kienu reġistrati bħala bini ġdid li jista' jżomm sa' 4 nagħġiet jew mogħżiet fl-istess ħin. Intbagħtu wkoll 33 ittra ta' twissija lil raħħala minħabba li kellhom diskrepanzi ta' identifikazzjoni u reġistrazzjoni fil- merħla tagħhom. Fis-sena 2019 f'Malta kien hawn total ta' 24 razzett tat-tiġieġ tal-bajd u 4 rziezet tat-tiġieġ tal-bajd f'Għawdex. F'Malta hawn ukoll preżenti żewġ irziezet tat-tiġieġ tal-għawwietaq. Irziezet tat-tiġieġ tas- simna hawn 49 razzett f'Malta u 13 f'Għawdex. Fost dawn l-irziezet hemm tlieta li jrabbu kemm tiġieġ tas-simna kif ukoll dawk tal-bajd fl-istess razzett. Fis-sena 2019 kemm f'Malta kif ukoll f'Għawdex saru total ta' 41 test għas-Salmonella fi rziezet tat-tiġieġ tas-simna u 29 test għas-Salmonella fuq tiġieġ Saru wkoll spezzjonijiet fuq bijosigurtà fl-irziezet tat-tiġieġ b'total ta' 77 spezzjoni. Inġabru wkoll kampjuni minn 27 razzett tat-tiġieġ tal-bajd għall-Avian Influenza. Inġabru wkoll 16-il kampjun ta' magħlef mill-irziezet tat-tiġieġ preżenti. Mill-irziezet tal-bajd inġabru 177 kampjun ta' bajd li ġew ittestjati għal diversi residwi. Matul din is-sena rriżultaw xi tiġieġ li kienu pożittivi għal antibijotiċi jew F'dawn il-każijiet id-Direttorat ħa l-prekawzjonijiet neċessarji u saru spezzjonijiet u kontrolli Bħala rziezet ta' fniek, fis-sena 2019 kien hemm total ta' 55 razzett. Saru madwar 57 spezzjoni f'dawn l-irziezet biex ikun assigurat li dawn l-annimali huma mrobbija f'kundizzjonijiet Ittieħdu wkoll xi kampjuni tal-laħam tal-fniek b'total ta' 13-il kampjun, biex jiġu ttestjati għal Matul is-sena 2019 l-Uffiċċju tal-Microchipping ipproċessa: 6,397 liċenzja tal-klieb, 2,624 trasferiment ta' klieb, qtates u żwiemel minn sid għal ieħor, 1,818-il rapport ta' mwiet ta' klieb, qtates u żwiemel u 22 rapport ta' klieb u qtates mitlufa. Kienu wkoll maħruġa 88 dokument ta' identifikazzjoni taż-żwiemel u ġew imwieġba 3,521 mistoqsija mill-pubbliku u veterinaji privati dwar klieb, qtates u żwiemel permezz tal-posta elettronika. L-Unità tat-Trattament Xieraq tal-Annimali Din l-Unità għamlet diversi spezzjonijiet relatati mat-trattament xieraq fuq kategoriji differenti, fost l- oħrajn rigward ħnieżer, tiġieġ tal-bajd u tas-simna u annimali perikolużi, kif ġej: 38 spezzjoni ta' rziezet, 14 dwar rapporti fuq it-trattament ta' annimali, 3 dwar stabbilimenti ta' boarding, 31 ta' stabbilimenti b'annimali perikolużi (kemm legali - zoos - u kemm illegali, inklużi kollezzjonijiet privati), 58 ta' pet shops, 10 ta' santwarji tal-annimali, 45 laqgħa tal-Agricultural Advisory Committee, u 20 laqgħa oħra jew taħriġ. Dan qiegħed jinkludi ż-żamma fl-istabbilimenti żooloġiċi u dawk fil-kollezzjonijiet privati, kif ukoll l-istabbilimenti tal-boarding u s-santwarji. Din l-Unità ħadmet ukoll biex ikunu attwati miżuri ta' simplifikazzjoni, inkluż rigward formoli tal-awtoassessjar użati mis-sidien tal-istabbilimenti li għandom annimali għall-bejgħ. F'din is-sena, din l-Unità ħarġet ukoll 9 ittri ta' twissija u 4 kwereli. L-Unità tal-Policy u Infurzar F'dan il-perjodu, ix-xogħol tas-Sezzjoni tal-Infurzar kien jikkonsisti l-aktar f'monitoraġġ ta' kawżi tal- Is-sezzjoni segwiet ukoll il-progress ta' numru ta' ittri ta' twissija u kwereli li kienu ntbagħtu u follow-up li seta' kien hemm bżonn. F'dan il-perjodu kien hemm 37 ittra ta' twissija jew ittra ta' twissija finali u 5 kwereli, minħabba li dawn l-ażjendi kellhom nuqqas ta' konformità. Kien hemm restrizzjoni ta' moviment fuq l-annimali kollha ta' dawn l-ażjendi. Dawk kollha li kisru l-liġi ġew irrappurtati lill-Aġenzija tal-Pagamenti għal aktar kontrolli u deduzzjonijiet mill-premia rispettivi relatati mas-Single Payment Scheme. F'dan il- perjodu kien hemm 17-il ruminant, 13 pot belly pigs u bovina li ġew ikkonfiskati u distrutti. F'dan il-perjodu kien hemm 2 spezzjonijiet f'Malta u 7 spezzjonijiet f'Għawdex li saru flimkien mal- pulizija tal-ALE. Kien hemm ukoll 2 spezzjonijiet li saru flimkien mad-Dipartiment tas-Saħħa Publika. L-uffiċjali tal-Unità attendew għal 2 seduti tat-Tribunal tas-Servizzi Soċjali u 15-il seduta tat-Tribunal tal-Awtorità tal-Ippjanar. L-uffiċjali tal-Unità attendew ukoll għal 25 seduta tal-Qorti. Il-Laboratorju Nazzjonali Veterinarju Il-Laboratorju hu diviż f'sezzjonijiet differenti fejn issir analiżi tal-kimika, mikrobijoloġija, tfittxija għar-reżistenza għall-antibijotiċi u testijiet għall-parassiti fil-laħam tal-annimali. Dan ilu akkreditat fl- istandard tal-ISO 17025 sa mis-sena 2015. Fis-sena 2019 l-akkreditazzjoni saret skont l-istandard reviżjonat ISO 17025:2017. Bħala analiżi ta' antimikrobiċi, isiru tliet tipi ta' testijiet fil-laboratorju. Dawn huma t-test għas- sulfonamidi, fejn saru 384 test u kampjun wieħed tal-ħalib irriżulta pożittiv; test ta' screening bl-ELISA għall-kinoloni fejn saru 18-il test li rriżultaw kollha negattivi; u t-test ta' screening għall-antimikrobiċi, fejn saru 622 test li minnhom instabu 28 pożittivi. Il-kampjuni pożittivi għall-antimikrobiċi ntbagħtu barra minn Malta għall-konferma. Minn dawn irriżultaw 2 kampjuni tal-laħam tat-tiġieġ u kampjun wieħed tal-laħam tal-majjal pożittivi għall-antimikrobiċi. Barra minn hekk, intbagħtu 1,809 kampjuni għall-analiżi għar-residwi ta' mediċini u kontaminanti barra minn Malta skont il-pjan approvat mill- Unjoni Ewropea (UE). Minn dawn kien hemm 6 kampjuni pożittivi. Intbagħtu barra minn Malta wkoll 7 kampjuni li kienu miġbura mill-BIP u 42 kampjun tal-ġwież li kollha rriżultaw negattivi, filwaqt li 2 kampjuni minn 26 kampjun suspettuż, li setgħu anke nġabru wara xi investigazzjoni, irriżultaw pożittivi. Minn dawn instab kampjun tal-ġwież tat-tiġieġ pożittiv għall-koċidjostatiċi u kampjun minn żiemel pożittiv għall-ormoni. Bħala analiżi għas-Salmonella, saru 599 test fuq kampjuni differenti miġbura mill-irziezet tat-tiġieġ u minnhom ġew iżolati 101 Salmonella spp. Saru wkoll 66 test fuq kampjuni ta' majjal miġbura mill-biċċerija li 5 minnhom instabu pożittivi għas-salmonella. test fuq kampjuni tat-tiġieġ u majjal bħala parti mit-test għar-reżistenza antimikrobika skont il-liġi Fir-rigward tal-analiżi għad-deni rqiq fuq l-irziezet tal-baqar, mogħoż u nagħaġ, saru Saru wkoll diversi testijiet rigward l-analiżi għal mard differenti bħala parti mill-pjanijiet ta' sorveljanza. Saru 9,249 test għal-lewkożi fil-baqar, 208 testijiet għall-influwenza tal-għasafar, 923 test għall-Bluetongue fir-ruminanti, 1,077 test għat-TSE (Mad Cow) u 52,148 test għat-Trichinella spiralis, li huwa parassita li jista' jinstab fil-laħam tal-majjal u taż-żwiemel. Fis-sena 2019, ġie introdott test ġdid għas-sorveljanza tad-deni klassiku tal-majjal. Saru 614-il test li kollha rriżultaw negattivi. is-sorveljanza saret biex Malta tkun tista' titlob għall-istat ta' ħelsien għal din il-marda. Fis-sena 2019 sar taħriġ speċifiku lill-uffiċjali tal-laboratorju minn tliet laboratorji ta' Referenza Ewropea fuq testijiet tat-Trikinella, Deni Rqiq u analiżi għar-residwi ta` antimikrobiċi. Is-Sezzjoni tal-Mediċina Veterinarja Din is-sezzjoni tiżgura li l-mediċina veterinarja li tintefa' fuq is-suq tkun konformi mal-liġijiet Ewropej u dawk nazzjonali skont S.L437.47. Inħarġet ukoll ċirkulari uffiċjali fuq prodott tal-klieb, liema prodott kien suspettat li seta' jkun falz (Seresto collar). Fil-31 ta' Lulju 2019 u fil-15 ta' Ottubru 2019 ġew organizzati laqgħat informattivi mal-operaturi li għandhom x'jaqsmu mal-produzzjoni, bejgħ jew tqassim tal-mediċina veterinarja/għalf immedikat kif ukoll mal-veterinarji, waħda fuq l-online application forms u l-oħra fuq il-possibilità ta' riċetta F'din l-aħħar laqgħa ġew spjegati l-aspetti xjentifiċi tar-reżistenza għall- antimikrobiċi u metodi kif din tista' tiġi mnaqqsa. F'Diċembru, uffiċjali mis-sezzjoni taw lezzjonijiet lil studenti tal-agrikoltura tal-MCAST fuq l-aspetti xjentifiċi tar-reżistenza għall-antimikrobiċi. Komplew it-taħditiet mal-Awtorità Maltija tal-Mediċina rigward ftehim magħha fuq l-assessjar tal- mediċina veterinarja ċentralizzata u possibbilment oqsma oħra. Din is-sezzjoni oġġezzjonat ukoll għall- importazzjoni ta' 7 pakketti bil-posta li kellhom mediċina veterinarja u għall-ewwel darba ngħataw il- figuri fuq il-bejgħ tal-antimikrobiċi għas-sena 2017 lill-European Medicines Authority (EMA), liema figuri ġew ippubblikati fuq is-sit elettroniku tal-EMA. Matul din is-sena, is-sezzjoni għaddiet ukoll minn proċess ta' awditjar mill-Kummissjoni Ewropea rigward il-ħiliet tagħha għall-ispezzjonijiet tal- Fl-2019 ġew konklużi 550 applikazzjoni ta' mediċina veterinarja. Saru 36 spezzjoni. Minn dawn, 6 saru flimkien ma' uffiċjali oħra tad-Direttorat tar-Regolazzjoni Veterinarja (VRD) fuq irziezet. Il-bqija kienu fuq operaturi li għandhom x'jaqsmu mal-produzzjoni, bejgħ jew tqassim tal-mediċina veterinarja u fuq spiżerija veterinarja ġdida fil-Ħamrun li nfetħet f'Ottubru 2019. Il-Biċċerija Pubblika Il-Biċċerija Pubblika li tinsab fil-Marsa toffri servizz ta' qatla ta' annimali lil diversi raħħala u koperattivi, għall-konsum uman. Il-proċess jitlob li kull karkassa tiġi spezzjonata u jittieħdu diversi testijiet biex tiġi assigurata l-ogħla kwalità għall-konsumatur. Fis-sena 2019 inqatlu dawn l-annimali għall-konsum uman: Irjus Majjal Mogħoż Nagħaġ Barra mill-attivitajiet tal-qatla, il-Biċċerija Pubblika għandha faċilità fejn jitqatta' u jiġi spulpjat il- laħam. Din il-faċilità qed tiġi organizzata sabiex il-koperattivi konċernati jwessgħu l-attività tagħhom u jkunu jistgħu joffru laħam imqatta', spulpjat u ppakkjat lest u hekk ikunu jistgħu jlaħħqu aħjar mal- isfidi sabiex jikkompetu mal-laħam li qed jiġi importat. Il-Biċċerija Pubblika toffri wkoll servizz fuq bażi ta' 24 siegħa kuljum lir-raħħala f'każ li dawn ikollhom xi emerġenza dwar xi annimal li jkollhom fir-razzett. Proġetti ta' modernizzar ta' makkinarju u bini Fl-2019 tkompla l-programm ta' modernizzar ta' diversi sistemi infrastrutturali, makkinarju u xogħol ieħor fuq l-istrutturi tal-bini, b'investiment kapitali ta' €1,200,000: • Tkompla l-investiment fuq bdil ta' makkinarju fuq il-linji tal-qatla bil-għan li jissaħħu l-iġjene u l-kwalità u jitjieb il-mod kif ikunu proċessati l-karkassi. • Sar xogħol estensiv fuq sistemi biex jiġu separati l-prodotti sekondarji mill-annimali bħal kirxa, interjuri u l-bqija, bil-għan li 'l quddiem ikunu jistgħu jinħadmu u/jew jitpoġġew fis-suq. • Tlesta xogħol ta' tneħħija ta' diversi soqfa li kienu għadhom bl-asbestos, kif ukoll tisħiħ tal- istrutturi tal-ħadid u installazzjoni ta' pannelli ġodda (sandwich panels) għas-soqfa. • Sar investiment f'sistema ta' tisfija tal-ilma għal livell iżjed għoli ta' purezza biex ikun żgurat li l-ilma ma jkollu ebda impatt fuq il-kwalitajiet organolettiċi tal-laħam. • Sar investiment f'sistema ta' tisħin tal-ilma bil-gass minflok biż-żejt u dan bil-għan li jitnaqqas l-impatt ambjentali tal-operat tal-biċċerija. • Sar investiment f'lift bil-għan li l-amministrazzjoni tal-biċċerija tkun aċċessibbli għal kulħadd. Inbeda xogħol ta' restawr fuq torri storiku tal-ilma li huwa uniku f'Malta. Bl-investimenti li saru kemm fl-2019 kif ukoll fis-snin preċedenti riċenti, illum il-Biċċerija Pubblika avvanzat b'mod konsiderevoli u l-operat tagħha huwa approvat bir-regoli kollha kemm lokali kif ukoll dawk Ewropej. Ma jistax jonqos li dan il-progress infrastrutturali u tal-operat qed jirrifletti ruħu fil- kwalità aħjar tal-prodott għall-benefiċċju tal-konsumatur u dan jikkontribwixxi biex tissaħħaħ l- industrija tal-laħam lokali. L-Aġenzija għall-Pagamenti Agrikoli u Rurali (ARPA) Fis-sena 2019, bħala parti mill-ħidma sabiex jingħata servizz aħjar lill-bdiewa u r-raħħala biex jibbenefikaw mill-għajnuna finanzjarja taħt il-Fond Agrikolu Ewropew ta' Garanzija (FAEG), l- Aġenzija għall-Pagamenti Agrikoli u Rurali għamlet sforz ulterjuri biex il-pagamenti diretti, li jinkludu wkoll l-iskemi akkoppjati, ġew imħallsa f'Marzu mentri fis-snin ta' qabel dawn dejjem tħallsu aktar tard fis-sena. Għan importanti li twettaq mill-Aġenzija kien dak li ntlaħqu l-miri ta' Malta ta' pagamenti minn Fondi Ewropej li kellhom isiru taħt il-Programm tal-Iżvilupp Rurali 2014-2020 sal-aħħar tas-sena mill-allokazzjoni finanzjarja tal-Fond Agrikolu Ewropew għall-Iżvilupp Rurali (FAEŻR). L-Aġenzija kompliet ukoll bil-ħidma tagħha li tagħti appoġġ lill-Ministeru responsabbli għall- Agrikoltura kif ukoll lill-Awtorità ta' Ġestjoni fid-difużjoni ta' informazzjoni lill-bdiewa u nies interessati dwar il-fondi u l-iskemi disponibbli, minbarra x-xogħol marbut mal-ħlas tagħhom. Dawn il- miżuri inkludew il-Miżura 4.1 fejn ħarġu ħlasijiet lil numru ta' bdiewa u raħħala għal investimenti fuq l-irziezet tagħhom; il-Miżura 4.2 li tikkonċerna pproċessar ta' prodotti agrikoli; il-Miżura 4.3 fejn tħallsu Kunsill Lokali u entitajiet pubbliċi sabiex itejbu l-aċċess għall-bdiewa b'titjib ta' toroq rurali kif ukoll investimenti dwar l-użu tal-ilma; il-Miżura 4.4 fejn tħallsu benefiċjarji privati u pubbliċi sabiex jibnu jew jirrestawraw ħitan tas-sejjieħ jew iwettqu investimenti oħra mhux produttivi marbutin mal- ilħiq ta' għanijiet agro-ambjentali u klimatiċi; il-Miżura 6.1 fejn 20 bidwi żagħżugħ ġew megħjuna sabiex jiffinanzjaw pjan għall-intrapriża tagħhom fuq medda ta' snin; u l-Miżura 19.4 li biha tħejja l- operat tal-Gruppi t'Azzjoni Lokali sabiex joħorġu sejħiet għal inizjattivi fit-territorji rispettivi tagħhom, u biex b'hekk ibbenefikaw numru ta' Kunsilli Lokali u għaqdiet volontarji taħt il-Miżura 19.2 għal tali inizjattivi mill-Gruppi t'Azzjoni Lokali. Barra minn hekk, l-Aġenzija organizzat ukoll numru ta' laqgħat ta' informazzjoni ġewwa Malta u Għawdex għall-applikanti magħżula taħt diversi skemi ta' investiment maħruġa mill-Awtorità ta' Ġestjoni. L-għan ewlieni ta' dawn is-sessjonijiet kien sabiex il-benefiċjarji jingħataw informazzjoni importanti dwar l-obbligi tagħhom fir-rigward tal-implimentazzjoni tal-proġetti tagħhom u t-talbiet ta' ħlas li jissottomettu, biex b'hekk titjieb l-effiċjenza fl-implimentazzjoni ta' tali miżuri. Fis-sena 2019, l-Aġenzija kompliet l-isforzi tagħha sabiex tkompli ttejjeb is-servizz tagħha lill-klijenti, billi kompliet twettaq simplifikazzjonijiet ta' proċeduri li jridu jgħaddu minnhom il-bdiewa, u fl-istess waqt biex jitnaqqas ukoll ir-riskju li dawn il-bdiewa jiġu penalizzati minħabba nuqqas ta' konformità mar-regoli Ewropej min-naħa tagħhom. Iż-żewġ mobile apps 'BiedjaCam' u 'BiedjaInfo', li tnedew fis-sena 2018, komplew jiġu żviluppati aktar b'tali mod li l-bdiewa jkunu jistgħu jagħmlu użu minn funzjonalitajiet li jiffaċilitaw il-ħidma tagħhom. F'dan ir-rigward l-Aġenzija organizzat numru ta' sessjonijiet ta' informazzjoni sabiex tispjega l-benefiċċji tal-użu ta' tali mobile apps u biex jiżdied ukoll l-użu ta' dawn l-apps fis-settur agrikolu lokali. Bħala konferma tas-servizz ta' kwalità pprovdut mis- Servizz Pubbliku grazzi għal tali inizjattivi, il-'BiedjaCam' rebħet premju ta' rikonoxximent għall-aqwa użu tat-teknoloġija tat-trasformazzjoni tan-negozju waqt l-MCA eBusiness Awards li saru f'Ġunju Permezz tal-pjattaforma li jipprovdu dawn l-apps, l-Aġenzija adottat sistemi ta' aktar monitoraġġ b'data satellitarja komprensiva. B'din is-sistema l-Aġenzija setgħet issegwi b'mod attiv dak li kabbar il-bidwi u fejn, biex b'hekk sar possibbli li jiġu proposti pagamenti sħaħ u prekontrollati lill-bidwi konċernat. Barra minn hekk din is-sistema ppermettiet lill-Aġenzija tidentifika u tindirizza ċerti irregolaritajiet kmieni, u b'hekk il-bdiewa ħadu pagamenti sħaħ u korretti skont kif kien jistħoqqilhom. il-proċedura ta' monitoraġġ intużat taħt l-iskema tal-għajnuna akkoppjata volontarja għas-settur tat- tadam għall-ipproċessar, iżda l-Aġenzija ħejjiet pjan sabiex l-użu tagħha jiġi estiż ukoll għal skemi oħra mis-sena 2021 'il quddiem. Barra minn hekk, matul il-kampanja tal-applikazzjonijiet tal-2019, il-Front Office tal-Aġenzija għamel l-almu kollu tiegħu sabiex jiġi żgurat li l-applikazzjonijiet ta' dawk il-bdiewa eleġibbli jiġu sottomessi fil-ħin. Għaldaqstant, tliet ġimgħat qabel l-għeluq tal-kampanja, ġew ikkuntattjati l-bdiewa kollha li kienu għadhom ma ssottomettewx l-applikazzjoni tagħhom. Dan l-eżerċizzju kien ferm importanti biex finalment wassal għal aktar applikazzjonijiet sottomessi, filwaqt li ġie żgurat li l-ebda bidwi li għandu kuntratti ta' sussidju għaddejjin ma jikser l-obbligi tiegħu. It-titjib fis-servizzi tal-Aġenzija ġie kkonsolidat wara l-Evalwazzjoni Dipartimentali tal-Kwalità tas- Servizz li twettqet mid-Diviżjoni tan-Nies u tal-Istandards fil-Front Office fl-2018. Fis-sena 2019 ġie stabbilit Charter ta' Servizz ta' Kwalità għall-Aġenzija u l-Front Office tagħha li jistipula l-obbligi li għandha l-Aġenzija lejn il-klijenti tagħha fis-servizzi li tagħti sabiex dawn ikunu ta' kwalità għolja. L- isforzi li għamlet l-Aġenzija biex tagħti servizzi ta' kwalità għolja ġew rikonoxxuti permezz ta' Premju ta' Kwalità li rebħet fl-2019, premju ta' distinzjoni li jingħata lil dipartimenti u entitajiet fi ħdan l- Amministrazzjoni Pubblika li s-servizzi tagħhom jilħqu l-miri għoljin ta' kwalità. Dan il-premju jfisser ukoll li l-Aġenzija se tkompli taħdem sabiex iżżomm l-istandards għoljin tagħha ta' kwalità wkoll fil- Fis-sena 2019, l-Aġenzija kompliet bit-twaqqif tal-Bordijiet ta' Forza Maġġuri u ta' Oġġezzjoni li komplew jiffunzjonaw billi jagħtu l-opportunità lill-bdiewa u lill-benefiċjarji l-oħra jsemmgħu leħinhom u jippreżentaw il-każijiet individwali tagħhom quddiemhom. Il-Bordijiet semgħu u ħadu deċiżjonijiet dwar numru sostanzjali ta' każijiet bħala parti mis-simplifikazzjoni li tittejjeb il-kwalità u l-effiċjenza tas-servizz, f'konformità mal-Programm ta' Tiġdid fis-Servizz Pubbliku. L-Aġenzija kompliet tikkonsolida wkoll miżura oħra ta' simplifikazzjoni li nbdiet fl-2018 bl- introduzzjoni tal-użu ta' rati fissi ta' spejjeż taħt numru ta' miżuri tal-Programm tal-Iżvilupp Rurali għal Il-proċess għall-għażla ta' konsulent li jwettaq l-istudju relatat ma' tali rati fissi ġie konkluż fl-2019, biex b'hekk l-istudju jitlesta fl-2020 sabiex jibdew jitħaddmu l-iskemi kkonċernati mill-2020 'l hemm u b'hekk il-piż amministrattiv fuq il-bdiewa fil-preparazzjoni tal-applikazzjonijiet u fl-implimentazzjoni tal-proġetti tagħhom ikompli jitnaqqas b'mod sostanzjali, filwaqt li l-proċeduri ta' pagamenti u verifiki mwettqa mill-Aġenzija qed isiru aktar effiċjenti u jitnaqqas ir-riskju ta' ħlasijiet mhux korretti u l-pagamenti korretti jsiru f'ħin iqsar milli kienu fil-passat. Komplew id-diskussjonijiet u n-negozjar fil-Kunsill tal-Ministri tal-Biedja tal-Unjoni Ewropea dwar il- proposti leġiżlattivi li jkopru r-riforma tal-Politika Agrikola Komuni (PAK) għas-snin 2021-2027. Għaldaqstant, l-Aġenzija kompliet ir-rwol attiv tagħha fil-ħidma relatata mal-preparamenti għar- riforma tal-PAK li jmiss, billi pparteċipat bis-sħiħ f'livell tekniku biex wasslet it-talbiet u l- pożizzjonijiet tal-Gvern Malti, inkluż permezz ta' laqgħat bilaterali mal-Kummissjoni Ewropea, bil- għan li tassigura li jintlaħaq qbil fuq l-aħjar pakkett possibbli għas-settur agrikolu Malti għas-snin li ġejjin. L-uffiċċju magħruf bħala CIO ħa ħsieb dawn l-attivitajiet ewlenin elenkati hawn taħt skont id- dipartiment konċernat: Id-Dipartiment tas-Sajd u Akkwakultura Implimentazzjoni tat-tieni fażi tal-Flux Transportation Layer tal-Kummissjoni tal-Unjoni Ewropea biex jgħaddu messaġġi elettroniċi b'informazjoni relatata mal-bastimenti tas-sajd Implimentazzjoni ta' sistema ġdida tal-Vessel Monitoring System 'il fuq minn tnax-il metru Implimentazzjoni ta' sistema ġdida ta' GPRS System għal bastimenti tas-sajd taħt it-tnax-il Id-Direttorat għal Regolazzjoni Veterinarja u l-Biċċerija Implimentazzjoni ta' emendi neċessarji fis-sistema elettronika NLD (National Livestock Database) biex isir żvilupp mill-ġdid ta' link bejn l-NLD u s-CDR għall-indirizzi personali Implimentazzjoni ta' emendi neċessarji fis-sistema eletrtonika NLD (National Livestock Database) biex isir żvilupp mill-ġdid ta' faċilitajiet għall-ittestjar tas-saħħa tal-annimali Id-Direttorat għat-Trattament Xieraq tal-Annimali - Titkompla l-implimentazzjoni tas-sistema elettronika AWIS (Animal Welfare Information System) kif ukoll l-implimentazzjoni ta' ċertu titjib fis-sistema Id-Direttorat tal-Agrikoltura ċertu titjib fis-sistema - Titkompla l-implimentazzjoni tas-sistema tat-traċċabilità kif ukoll l-implimentazzjoni ta' - Żvilupp ta' sistema mobbli li tipprovdi rakkomandazzjonijiet lill-bdiewa dwar il-ġestjoni integrata tal-ażjendi agrikoli, li tiffoka fuq il-ġestjoni tal-pesti u l-prattiki tat-tisqija permezz tal-istabbiliment ta' hub ta' riċerka u innovazzjoni fi ħdan l-Għammieri Id-Direttorat tas-Saħħa tal-Pjanti - Titkompla l-implimentazzjoni tas-sistema elettronika LIMS (Laboratory Information L-Aġenzija għall-Pagamenti Agrikoli u Rurali - Titjib u żvilupp kontinwu fuq is-sistema eżistenti li tintuża biex jiġu mmaniġġjati diversi miżuri li jaqgħu taħt iż-żewġ fondi Ewropej EAGF u EAFRD - Għal kull miżura saru l-implimentazjonijiet t'hawn taħt: Implimentazzjoni ta' emendi neċessarji fis-sistema elettronika biex ikunu jistgħu jintlaqgħu l- applikazzjonijiet għal sussidju lill-bdiewa minn fondi Ewropej Implimentazzjoni ta' emendi neċessarji fis-sistema elettronika biex ikunu jistgħu jsiru spezzjonijiet fuq l-għelieqi qabel isiru l-pagamenti Implimentazzjoni ta' emendi neċessarji fis-sistema elettronika biex il-pagamenti jsiru skont ir-regolamenti ġodda tal-Unjoni Ewropea - Matul is-sena 2019 ġiet implimentata sistema ta' monitoraġġ fuq tkabbir tat-tadam li permezz tagħha jitnaqqas il-bżonn ta' spezzjonijiet fuq is-sit u fl-istess ħin tippermetti lill-Aġenzija tal- Pagamenti tkun iktar proattiva u tgħin lill-bdiewa biex ma jintilfux fondi - Tiġdid tas-sistema informatika biex l-ispezzjonijiet tal-bastimenti tas-sajd jistgħu jiġu rrekordjati elettronikament permezz ta' tablets Implimentazzjoni tal-pagamenti online għas-sistema tas-Sales Notes System tad-Dipartment tas-Sajd biex taġevola x-xerrejja tal-ħut Implimentazzjoni ta' sistema ta' pagamenti online għall-miżati tal-kwarantina tal-annimali Implimentazzjoni ta' sistema sabiex tgħin l-immaniġġjar ta' programm preventiv ta' manutenzjoni tal-impjanti u l-apparat fil-biċċerija pubblika, sabiex il-linja tal-produzzjoni tibqa' tiffunzjona f'kundizzjoni tajba għal tul ta' żmien (abbatoir maintenance job request - Tiġdid ta' mobile fisheries app biex isiru aħjar il-ħlasijiet tal-awtorizzazzjoni tas-sajd rikreazzjonali għat-tonn - Tiġdid ta' mobile animal welfare app biex tissalvagwardja s-saħħa u l-benesseri tal-annimali - Tiġdid ta' mobile agriculture extension services app biex tipprovdi mezz għax-xiri ta' prodotti tal-Għammieri, kif ukoll pjattaforma biex isiru talbiet għal servizzi ta' għajnuna għall-bdiewa - Tnedija tal-BiedjaInfo mobile app li tippermetti lill-bdiewa jaċċessaw informazjoni dwar l- applikazzjoni tagħhom għal sussidju fuq l-għelieqi tagħhom - Tnedija tal-BiedjaCam mobile app li tipprovdi aċċess lill-biewa għal informazjoni fuq l- għelieqi tagħhom permezz ta' realtà awmentata Attivitajiet relatati mal-MITA ġdida. Implimentazzjoni tal-proġett tal-Office 365 fid-dipartimenti tal-MESDC Implimentazzjoni tal-proġett tal-Upgrade tal-kompjuters fi ħdan l-MESDC biex ikunu jistgħu jkollhom l-aħħar software tal-Windows Implimentazzjoni tal-proġett K2 biex jiġġeddu l-formoli tas-servizz.gov għall-pjattaforma l-